text: திலீப்குமார் (Dilip Kumar) ஒரு தமிழ் எழுத்தாளர், இலக்கிய திறனாய்வாளர், சிறுகதையாசிரியர். குஜராத்தி மொழியினை தாய் மொழியாகக் கொண்டவர். தமிழ் இலக்கியத்தில் பற்று கொண்டவர். சிறுகதை, இலக்கிய திறனாய்வு என இரு துறைகளிலும் எழுதிவருபவர். இவருடைய கதைகள் யதார்த்தின் கனத்தினை வெளிப்படுத்துபவை. தெளிந்த பாத்திரப்படைப்பு, மெல்லிய நகைச்சுவை, அனுபவப்பூர்வமான வாழ்க்கையின் தேடல்கள் கொண்டவை இவருடைய கதைகள். 2002இல் இந்திய அரசாங்கம் வழங்கும் "பாஷா பாரதி" என்ற மதிப்புமிக்க விருதினைப் பெற்றவர். பல இந்திய இலக்கியத் திட்டங்களுக்கு ஆலோசகராகவும், சிறந்த மொழி பெயர்ப்புக்காக வழங்கப்பெறும் தேசிய விருதுக்கான தேர்வுக் குழுவில் உறுப்பினராகவும் பணிபுரிந்தவர். புத்தகங்கள் சிறுகதைத் தொகுப்பு மூங்கில் குருத்து கடவு A Place to Live: Contemporary Tamil Short Fiction (தமிழ் சிறுகதைகளின் ஆங்கில வடிவம்) இலக்கியத் திறனாய்வு மௌனியுடன் கொஞ்ச தூரம் (மௌனி பற்றிய திறனாய்வு) மேற்கோள்கள் வெளி இணைப்புகள் கௌரி ராம்நாராயண், திலீப்குமார் பற்றி எழுதிய கட்டுரை . திலீப்குமார் படைப்புகள் சில - அழியாச்சுடர்களில் திலீப் குமார்:மொழியின் எல்லைகளைக் கடந்து..-வெங்கட் சாமினாதன் தமிழக எழுத்தாளர்கள் தமிழ் விமர்சகர்கள்


source: fineweb

text: Gerak Gempur Negeri Perak 2010 Koleksi Kertas Percubaan Bahasa Tamil 2011 Model Essay / மாதிரி கட்டுரை 1 மாலைச் சூரியன் மேற்கில் மறைந்துகொண்டிருந்தது. இதமான தென்றல் தாலாட்டிக்கொண்டிருந்தது. நாலா புறமும் பச்சை பசேலென்ற மரங்களும் செடிகளும் கொடிகளும் கண்களுக்குக் குளிர்ச்சி ஊட்டிக் கொண்டிருந்தது. மரத்தில் ஓர் ஓரத்தில் உட்கார்ந்த வாரு என் என்னலைகள் நான் ஓட்ட விரும்பும் விநோத மிதிவண்டி எப்படியாய் இருக்க வேண்டும் என சிந்தனை பட்டாம் பூச்சியா சிறகடிக்கத் தொடங்கினது. நான் ஓட்ட விரும்பும் மிதிவண்டிக்குப் பல விநோதத் தன்மைகள் இருக்குமாறு திட்டமிடுவேன். அதன் பாகங்கள் யாவும் மற்ற மிதிவண்டியில் இருப்பதைக் காட்டிலும் என் விநோத மிதிவண்டியில் மிகவும் வித்தியாசமாக இருக்கும். அவற்றில் அமைந்திருக்கும் ஒவ்வொரு பாகமும் என் நினைவலைகளை அறிவாற்றலையும் கொண்டு என் விநோத மிதிவண்டியை உருவாக்குவேன்.நான் ஓட்ட விரும்பும் விநோத மிதிவண்டி என்னுடைய கைரேகை பட்டால் மட்டும் இயங்கும் சக்தி உள்ளதாக அமைப்பேன். மேலும், நான் எழுப்பும் ஓசையைக் கேட்டவுடன் என் அருகில் வரும் ஆற்றல் உள்ளதாகவும் அமையப்பண்ணுவேன். அதுமட்டுமின்றி, மழை மற்றும் வெயில் காலங்களில் என்னைப் பகைவர்களிடமிருந்து தற்காத்துக் கொள்வதுப் போல என்னைப் பாதுகாக்கும் ஆற்றலை அதில் புகுத்துவேன். நான் விசையைத் தட்டிய உடனே, அது ஒரு நொடிப் பொழுதில் மயில் தன் தோகையை விரிப்பது போல, ஓர் அதிசய இறக்கையை விரித்து என்னை மூடிக் கொள்ளும். இதன் வழி, நான் மழையில் நனையாமலும் வெயிலில் காயாமலும் பாதுகாக்கப்படுவேன். நான் உருவாக்கும் மிதிவண்டிக்கு உருமாறும் ஆற்றல் இருக்கும். அதனால், மிதிவண்டியை நிறுத்தி வைக்கும் பிரச்சனை ஏற்படாது. அதைச் சிறியதாக்கி எங்குச் சென்றாலும் அதைத் தூக்கிச் செல்வேன். அதனால் என் மிதிவண்டி களவுப் போகாமல் பாதுகாப்பாக இருக்கும். நான் ஓட்ட விரும்பும் மிதிவண்டி ஓர் இடத்திற்கு விரைந்து செல்லும் ஆற்றலையும் பெற்றிருக்கும். ஆதாவது மிதிக்காமலேயே, விசையைத் தட்டியவுடன் தானே பறந்து செல்லும் ஆற்றல் பெற்றிருக்கும். இது வாகன நெரிசலைத் தவிர்க்க உதவும். இத்தகைய மிதிவண்டியை உருவாக்க நான் சிறந்து படிப்பேன். அறிவியல் பாடத்தில் கவனம் செலுத்தி, எதிர்காலத்தில் ஒரு விஞ்ஞானியாகி இம்மிதிவண்டியைச் சிறந்த முறையில் உருவாக்குவேன்.


ஸ்டாலின் – அழகிரி திடீர் சந்திப்பு !! புதிய கட்சிகளை கூட்டணிக்குள் கொண்டு வருவது குறித்து ஆலோசனை !! Chennai, First Published 7, Feb 2019, 8:27 AM தமிழக காங்கிரஸ் தலைவராக இருந்த திருநாவுக்கரசர் மாற்றப்பட்டு புதிய தலைவராக நியமிக்கப்பட்ட கே.எஸ்.அழகிரி திமுக தலைவர் ஸ்டாலினை சந்தித்து பேசினார். அப்போது கூட்டணி குறித்து ஆலோசனை நடத்தப்பட்டது. தமிழக காங்கிரஸ் கட்சித் தலைவராக இருந்த திருநாவுக்கரசர் மாற்றப்பட்டு, அவருக்கு பதிலாக கே.எஸ்.அழகிரி புதிய தலைவராக நியமிக்கப்பட்டார். வசந்தகுமார், மயூரா ஜெயக்குமார், விஷ்ணு பிரசாத், ஜெயக்குமார், மோகன் குமாரமங்கலம் ஆகியோர் செயல் தலைவர்களாக நியமிக்கப்பட்டுள்ளனர். புதிய தலைவராக நாளை பொறுப்பேற்க உள்ள கே.எஸ்.அழகிரி, சென்னை அறிவாலயத்தில் திமுக தலைவர் மு.க.ஸ்டாலினை மரியாதை நிமித்தமாக சந்தித்து வாழ்த்து பெற்றார். இவருடன் செயல் தலைவர்களாக நியமிக்கப்பட்டவர்களும் வாழ்த்து பெற்றனர். இதனைத் தொடர்ந்து செய்தியாளர்களிடம் பேசிய கே.எஸ்.அழகிரி, “தேர்தல் தேதி அறிவிக்கப்பட்டவுடன் தொகுதி பங்கீடு, எந்தெந்த இடங்களில் போட்டியிடுவது உள்ளிட்டவை முடிவு செய்யப்படும் என தெரிவித்தார். எங்களது கூட்டணியில் மேலும் சில கட்சிகள் சேர விரும்புகின்றன. இதுதொடர்பாக திமுக தலைமையும் எங்களுடைய கட்சித் தலைமையும் கூடி முடிவெடுக்கும். எத்தனை பேர் மக்களவை உறுப்பினர்கள், எந்தக் கட்சிக்கு எத்தனை இடங்கள் என்பதை விட மத்திய அரசை தூக்கி ஏறிய வேண்டும் என்பதுதான் எங்கள் கூட்டணியின் நோக்கம். ஒன்று அல்லது இரண்டு தொகுதிக்காக வருத்தம் வரக்கூடிய அளவுக்கு கூட்டணி கட்சிகள் நடந்துகொள்ளாது என்றும் அழகிரி தெரிவித்தார். தமிழகத்திற்கு எதுவும் செய்யாத பாஜகவுடன் கூட்டணியா என்று அதிமுகவினரே அவர்களது கட்சித் தலைவர்களை பார்த்துக் கேட்கிறார்கள் என்றும் கே.எஸ்.அழகிரி தெரிவித்தார். Last Updated 7, Feb 2019, 8:27 AM


சிவசங்கர்.எஸ்.எஸ்: செந்துறை இளைஞர்கள் வழிகாட்டுகிறார்கள்...... பாராட்டுக்கள் ! செந்துறை இளைஞர்கள் வழிகாட்டுகிறார்கள்...... பாராட்டுக்கள் ! Nhrm sendurai என்ற அமைப்பு, அரியலூர் மாவட்டம், செந்துறை நகரில் செயல்பட்டு வருகிறது. இந்த அமைப்பை சேர்ந்த இளைஞர்கள், பள்ளி கரும்பலகைகளுக்கு வண்ணம் பூசி தருவது, வழிகாட்டும் பலகைகள் அமைப்பது போன்ற பணிகளை செய்து வருகின்றனர். பொங்கல் போன்ற விழாக்களை ஊர்மக்கள் பங்கேற்க சிறப்பாக கொண்டாடினர். தற்போது அவர்கள் செய்து வருகின்ற பணி மிகுந்த பாராட்டுக்குரியது. செந்துறை முக்கிய சாலையின் இருபுறமும் சேர்ந்துள்ள மணலை அகற்றி சுத்தம் செய்து வருகின்றனர். இந்த மணல் சறுக்கி விடுவதால் இருசக்கர வாகனங்கள் விபத்துக்குள்ளாகின்றன. இதனை தடுக்கின்ற அக்கறையோடு இந்த பணியை செய்து வருகின்றனர். இன்றைய இளைஞர்கள் சமூக அக்கறை இல்லாமல், தங்கள் முன்னேற்றம் குறித்து மாத்திரமே அக்கறை கொண்டுளனர், அரசியல் கட்சிகளில் சேர்ந்து சுற்றுகின்றனர், இதர பழக்கங்களுக்கு ஆளாகி வாழ்க்கையை வீணாக்குகின்றனர் போன்ற பிம்பத்தை இந்த இளைஞர்கள் தகர்த்துள்ளனர் . அதற்காகவே பாராட்ட வேண்டும். அரசாங்கம் செய்ய வேண்டிய வேலையை இவர்கள் ஏன் செய்ய வேண்டும் ? என்ற கேள்வியை சில நண்பர்கள் எழுப்பக்கூடும். செந்துறை ஒரு பெரிய ஊராட்சி, சுற்றியுள்ள கிராமத்து மக்கள் தாலுக்கா அலுவலகத்திற்கு, ஒன்றிய அலுவலகத்திற்கு, வீட்டுக்கு தேவையானவற்றை வாங்க என இங்கு தான் வர வேண்டும்.எனவே ஊர் அசுத்தமாக அதிக வாய்ப்புகள். ஆனால் இதை சுத்தம் செய்ய ஊராட்சி நிர்வாகத்திற்கு , நிதி நிர்வாக வசதி இருக்காது. எனவே அரசை தான் எதற்கும் எதிர்பார்க்கவேண்டும் என்ற பொதுவான எண்ணத்தை உடைத்து எறிந்துள்ளனர். அடுத்து இந்தகைய வேலையை செய்யும் போது அடுத்தவர்கள் செய்கிற கேலி இருக்கிறதே, அது பெரிய வலி. இந்த வேலையை செய்ய அக்கறை இல்லாதவர்கள், அடுத்தவர்கள் செய்தால், இவர் நாட்டை திருத்த போறாரு என்று கிண்டல் செய்வார்கள், இன்னும் சொல்லப் போனால் வீட்டிலேயே எதிர்ப்பு கிளம்பும். இதை எல்லாம் மீறி இவர்கள் பணியாற்றுகிறார்கள். ( கல்லூரி காலத்தில் நாட்டு நலப் பணி இயக்கத்தில் தீவிரப் பணியாற்றிய போது , சக மாணவர்களால் கிண்டல் செய்யப் பட்ட சொந்த அனுபவம் உண்டு ). இந்தப் பணி இந்த இளைஞர்களுக்கு பெரிய அனுபவத்தை தரும். சகிப்புத் தன்மை வளரும். தலைமைப் பண்பு மேம்படும். உதவும் மனப்பான்மை பெருகும். இதெல்லாம் கண்ணுக்கு தெரியாத பலன்கள். அரியலூர் மாவட்டம் என்றால் தீவிரவாத்தின் பால் நாட்டம் கொண்ட இளைஞர்கள் நிறைந்தது, சாதிக்கட்சிகளில் இணைந்து வன்முறையில் ஈடுபடுவார்கள் என்று காவல் துறையினர் ஏற்ப்படுத்தி வைத்திருக்கிற மாயை ,இந்த இளைஞர்களின் தொடர் பணியால் விலகும். எனவே இவர்களை வாழ்த்துகிறேன், பாராட்டுகிறேன். இவர்களை வாழ்த்துவதன் மூலம் மற்ற ஊர் தோழர்களுக்கும் இந்த எண்ணம் ஏற்ப்பட வேண்டுமென விரும்புகிறேன். ( அரசியல் நோக்கத்தோடு பாராட்டுகிறேன், என சில நண்பர்கள் என எண்ணலாம். பொறுமை காக்க... நான் இவர்களை தொடர்ந்து பாராட்டி உற்சாகப் படுத்தி வருகிறேன், அவர்களும் எனக்கு சில ஆலோசனைகளை அளித்து வருகிறார்கள். இப்போது வெளிப்படையாக பாராட்டுவதன் நோக்கம் , தொடர்ந்து இவர்கள் பணியாற்ற வேண்டும். இதைப் பார்த்து மற்றவர்களுக்கு இந்த எண்ணம் வரவேண்டும் என்பதுதான். அதை தாண்டி மக்கள் பிரதிநிதி என்ற முறையில் எனது கடமை .) # தொடரட்டும் உங்கள் தொண்டு, மற்றவர்களுக்கு பாடமாக !!! Posted by சிவசங்கர் எஸ்.எஸ் at பிற்பகல் 1:02


மெட்ராஸ் - திரைப் பார்வை [ Madras, Movie Review]


திரிஷா தப்பிக்க உதவிய பிரகாஷ்ராஜ் | LankaSee திரிஷா தப்பிக்க உதவிய பிரகாஷ்ராஜ் தர்மசங்கடமான சூழ்நிலையில் திரிஷாவை பத்திரமாக தப்பிக்க வைத்திருக்கிறார் நடிகர் பிரகாஷ்ராஜ். ஹைதராபாத்தில் ஊடகங்கள் கேள்வி மேல் கேள்வி கேட்டு துளைத்தெடுப்பதற்கு தயாராக காந்திருந்த நிலையிலேயே பிரகாஷ்ராஜ் அவ்வாறு உதவியுள்ளார். தமிழ்த திரையுலகில் மட்டுமல்லாமல் தெலுங்கிலும் பல ஆண்டுகளாக முன்னணி நாயகியாக வளம் வருபவர் திரிஷா. அவருக்கும் சென்னையை சேர்ந்த தொழில் அதிபரும், சினிமா தயாரிப்பாளருமான வருண் மணியனுக்கும் திருமணம் நிச்சயம் நடந்தது. திருமணம் விரைவில் நடக்கும் என எதிர்பார்ப்பதற்குள் திருமணம் நின்றுவிட்டது. அதனைத் தொடர்ந்து ஊடகங்களும் அவரைத் துரத்திவருகின்றன. இந்த ஊடகங்களை சந்திக்க அஞ்சுகிறார் திரிஷா. கமலஹாசன் நடிக்கும் “தூங்காவனம்” தெலுங்கில் “சீகட்டி ராஜ்ஜியம்” என்று பெயரிடப்பட்டுள்ளது. சீகட்டி ராஜ்ஜியம் பத்திரிக்கையாளர்கள் சந்திப்பு ஹைதராபாத்தில் நடைபெற்றது. அதில் கமலஹாசன், த்ரிஷா உள்ளிட்டோர் கலந்து கொண்டனர். பத்திரிக்கையாளர் சந்திப்பு முடிந்ததும். எங்கே பத்திரிக்கையாளர்கள் வருண் மணியன் பற்றி கேட்பார்களோ என்று எண்ணி த்ரிஷா அந்த இடத்தில் இருந்து நைசாக கிளம்ப முயன்றார்.. .அதனால் பரபரப்பு. எனினும் பத்திரிக்கையாளர் கண்ணில் படாமல் தப்பிக்க உதவி செய்தார் நம்ம ‘செல்லம்’ பிரகாஷ்ராஜ். சீனாவை ஓரம்கட்டவில்லை – இலங்கை யாழ் குடியியல் மேன் முறையீட்டு மேல் நீதிமன்ற ஆணையாளராக நீதிபதி கனகா சிவபாதசுந்தரம் நியமனம்


நடிகர்-நடிகைகளின் முகப்பு படங்களை வைத்து அவதூறு பரப்புவதா? சுருதிஹாசன் கண்டனம் Skip to main content ரூ.1.45 கோடி செலவில் 17 புதிய வாகனங்கள்: வேளாண்மைத்துறை இணை இயக்குநர்களுக்கு முதல்வர் எடப்பாடி பழனிசாமி வழங்கினார் நடிகர்-நடிகைகளின் முகப்பு படங்களை வைத்து அவதூறு பரப்புவதா? சுருதிஹாசன் கண்டனம் திங்கட்கிழமை, 17 ஏப்ரல் 2017 சினிமா அ+ சென்னை, டுவிட்டர் உள்ளிட்ட சமூக வலைதளங்களில் சிலர் தங்கள் படங்களுக்கு பதிலாக நடிகர்-நடிகைகளை முகப்பு படங்களாக வைத்து அவதூறு பரப்பும் செயல்களில் ஈடுபட்டு வருகிறார்கள் என்று நடிகை சுருதிஹாசன் கண்டனம் தெரிவித்தார்.இதுகுறித்து நடிகை சுருதிஹாசன் அளித்த பேட்டி வருமாறு:-“நடிகர்-நடிகைகளின் பின்புலங்கள், அவர்கள் நடித்துள்ள படங்கள், அவர்களின் திறமைகள் போன்ற எதுவும் தெரியாமலேயே சிலர் சமூக வலைதளங்களில் விமர்சித்து வருகிறார்கள். அவதூறுகளும் பரப்புகிறார்கள். இதற்கு முக்கியத்துவம் கொடுக்க கூடாது என்பது எனது கருத்து. நம்மை பற்றி தெரிந்தவர்கள் விமர்சனம் செய்தால் மட்டுமே அதனை ஏற்றுக்கொண்டு அதற்கேற்ப தன்னை மாற்றிக்கொள்ள வேண்டும்.நான் சமூக வலைதளமான ‘டுவிட்டர்’ மூலம் ரசிகர்களுடன் தொடர்பில் இருக்கிறேன். நான் நடித்து வரும் படங்கள் பற்றிய விவரங்களையும் இனிமேல் நடிக்கப்போகும் படங்கள் சம்பந்தமான தகவல்களையும் டுவிட்டரில் வெளியிட்டு ரசிகர்களுக்கு தெரியப்படுத்தி வருகிறேன். சினிமா அல்லாத பொதுவிஷயங்கள் குறித்தும் எனது கருத்துக்களை அவ்வப்போது அதில் பகிர்ந்து கொள்கிறேன்.ஆனால் எந்த டுவிட்டர், ரசிகர்களுடன் என்னை தொடர்பில் வைத்து இருக்கிறதோ அதன்மூலம் சில கஷ்டங்களையும் சந்திக்க நேர்கிறது. சமூக ஊடகங்கள் நல்ல விஷயம்தான். அதன்மூலம் அனைத்து தரப்பு மக்களுடனும் தொடர்பு கொள்ள முடிகிறது. நிறைய விமர்சனங்களும் அதில் பரவுகிறது. தனிப்பட்ட முறையில் ஒருவரின் சொந்த வாழ்க்கை பற்றியும் அதில் அவதூறுகள் பரப்பப்படுவதுதான் வேதனை அளிக்கிறது.சிலருக்கு அவர்களின் சொந்த வாழ்க்கையில் அதிருப்தி இருக்கும். அப்படிப்பட்டவர்கள் பக்கத்தில் இருப்பவர்களை குறை சொல்லி ஆனந்தப்படுவார்கள். டுவிட்டரிலும் அதைத்தான் அவர்கள் செய்கிறார்கள். இவர்கள் டுவிட்டர் முகப்பில் கூட தங்கள் படங்களை வைத்துக்கொள்ளாமல் நடிகர்-நடிகைகளின் படங்களை வைத்துக்கொள்கிறார்கள்.மற்றவர்கள் மீது அவதூறு பரப்புவதற்கும் விமர்சிப்பதற்கும் கூட அவர்களுக்கு நடிகர்-நடிகைகளின் முகப்பு படங்கள்தான் தேவைப்படுகிறது. தங்களுடையை சொந்த படங்களை டுவிட்டர் முகப்பில் வைத்துக்கொள்ள பயப்படுகிறார்கள். இப்படிப்பட்டவர்களின் வெட்டித்தனமான விமர்சனங்களுக்கும் அவதூறுகளுக்கும் முக்கியத்துவம் அளித்து நேரத்தை யாரும் விரயம் செய்யக்கூடாது. விமர்சனங்களுக்கு பயந்து சமூக வலைதளத்தில் இருந்து நான் ஒருபோதும் விலக மாட்டேன்.இவ்வாறு சுருதிஹாசன் கூறினார். actors actresses Shruti Haasan நடிகர்-நடிகை சுருதிஹாசன் இதை ஷேர் செய்திடுங்கள்:


சிறு வயதில் நண்பர்களுடன் கூட்டமாக சேர்ந்து விளையாடிய, உடலுக்கும் மனதுக்கும் உற்சாகம் தந்த, நாம் மறந்து போன விளையாட்டுக்கள் பற்றிய கவிதையை மிகவும் ரசித்தேன். அதிலிருந்து கொஞ்சம் உங்கள் பார்வைக்கு:-


பல்சுவை படைப்புகள்


கொடியேற்றம்-சிவகங்கை மாவட்டம் -திருப்பத்தூர் தொகுதி-நாம் தமிழர் கட்சி


source: CulturaX

text: காத்தான்குடி பள்ளிவாயல் ஒன்றில் குனூத் ஓதாத வாலிபனை பேட்டி கண்ட போது | WWW.YOURKATTANKUDY.COM காத்தான்குடி பள்ளிவாயல் ஒன்றில் குனூத் ஓதாத வாலிபனை பேட்டி கண்ட போது 29/04/2019 yourkattankudy.com Leave a comment புதிய காத்தான்குடியின் முக்கியமான ஒரு பள்ளிவாசலில் ளுஹர் தொழுகை நேரம் கடைசி ரக்கத்தில் நாட்டுநிலைமையை கருத்திற்கொண்டு ஜம்மிய்யத்துல் உலமாவின் வழிகாட்டலுக்கினங்க குனூத் ஓதப்பட்டது, நான் உட்பட பலர் கவலையோடு அந்த பிரார்த்தனையில் ஈடுபட்ட போதும், அருகில் இருந்த ஒரு 15 வயது வாலிபன் குனூத்திற்கு கையேந்தாமல் தொழுகையை நிறைவேற்றினான். தொழுகை நிறைவு பெற்றதும் அவரை அணுகி தம்பி ஏன் குனூத் ஓதும்போது கையேந்தாமல் இருந்தீர்கள் என கேட்டேன், அதற்கு அந்த வாலிபன் "நான் குனூத் ஒதுவதில்லை, அது கூடாது என்று கூறினான், என்ன காரணம் என்று கேட்டேன் அது பற்றி எனக்குதெரியாது என்றான், தற்போது ளுஹர் தொழுகையில் ஓதப்பட்ட குனூத்திற்கும் சுபஹ் தொழுகையில் வழக்கமாக ஓதப்படும் குனூத்திற்கும் வித்தியாசம் தெரியுமா என கேட்டேன் அதைப்பற்றியும் தனக்குதெரியாது ஆனால் குனூத் ஓதுவது கூடாது என்று நான் செல்லும் ஜூம்மா பள்ளியில் ஜூம்மாவில் உபதேசித்ததை கேட்டுள்ளேன் என குறிப்பிட்டான் மேலும் தன் சகோதரர் இவ்வாறுதான் நடந்து கொள்வார் அதைப்பார்த்து நானும் நடந்து கொள்கின்றேன் என்று குறிப்பிட்டார்" அதன்பிறகு சிலமணிநேரம் அவருக்கு வழங்கப்பட்ட விளக்கங்களை தொடர்ந்து தெளிவு பெற்றுக்கொண்டதுடன் இதுவரை இப்படியான தெளிவு எனக்கு கிடைக்கப்படவில்லை என வேதனைப்பட்டுக்கொண்டார். குனூத் ஓதுவது தொடர்பான கருத்து வேறுபாடுகள் ஒருபுறம் இருக்கட்டும் இப்படியான ஒரு சிறிய நிகழ்வை எம்சமூகத்தின் ஒரு புரியலுக்காகவே பதிவு செய்தேன். குனூத்/கூட்டு துஆ போன்ற கருத்து வேறுபாடுள்ள விடயங்களை ஒருபுறம் வைத்தாலும் மார்க்கத்தின் பெயரால் மத்ஹபுகள் அற்ற குர்ஆன் ஹதீஸ் என்ற சிந்தனைப்பிரிவில் இருந்து கொண்டு தன்னை தற்கொலை செய்து நாட்டை அழிக்க தயாராகும் நாசகாரிகள் எவ்வாறு உருவாக்கப்பட்டார்கள்??? குர்ஆன் வசனத்துக்கு தவறான விளக்கத்தை வழங்கி சுவர்க்கத்தை கொண்டு நன்மாராயம் கூறி மூளை சலவை செய்யப்பட்ட ஒரு கூட்டம் வளர காரணம் என்ன போன்ற பல கேள்விகள் எம் முன்னால் தேங்கி நிற்கின்றன!!! இதற்கெல்லாம் பல காரணிகள் பதில்களை நாம் முன்வைக்க முடியுமாயினும் குறிப்பாக இந்த தீவிர சிந்தனை பரவும் போது அதற்கு எதிராக தெளிவுகளை வழங்கத்தவறிய உலமாக்கள்/அறிஞர்கள்/மஸ்ஜித் மற்றும் ஊர் தலைமைகளின் தவறை சுட்டிக்காட்டி புத்துணர்வூட்டவே இந்த ஆக்கம் உலமாக்களேதலைவர்களே! மேலும் பொறுப்புதாரிளே!!! NTJ ஸ்தாபகர் தீவிரவாதி ஸஹ்ரான் பற்றியும் அதை சார்ந்த தௌஹீத் வாதிகளின் கடந்த கால தீவிர போக்குகளும் அறியாத காத்தான்குடி மக்கள் யாரும் இருக்கமுடியாது.(அகீதாவில் முரண்பட்ட அப்துர் ரஊப் மௌலவிக்கு எதிரான பிரச்சாரம்-அதைவைத்தே பல நடுநிலைவாதிகளும் ஸஹ்ரானுக்கு பின்னால் மாட்டிக்கொண்டனர் என்பது ஒருபுறமிருக்க) மார்க்கத்தின் பெயரால் தௌஹீத் வாதிகளாக அடையாளப்படுத்திக் கொண்டு அவர்களின் கொள்கைக்கு மாற்றமானவர்களை (குறிப்பாக குனூத் கூட்டு துஆ கூடாது /சர்வதேச பிறைக்கு மாற்றமானவர்கள் வழிகேடர்களாக சித்தரித்துக் கொண்டு தீவிர பிரச்சாரத்தில் ஈடுபட்டதை அறிவோம். அந்த அளவுக்கு அவர்களின் பிரச்சாரம் தீவிரமாக இருந்த போதும் அதற்கு எதிராக பிரச்சாரம் செய்ய யாரும் முன்வர முடியாமைக்கு சில பொருத்தமான காரணங்கள் இருந்தாலும்,அல்லது அந்த தலைப்புக்கள் சில்லறைப்பிரச்சினைகள் என உலமாக்கள் ஒதுங்கி இருந்தாலும், ஸஹ்ரான் தலைமறைவாகிய பின்னர் NTJஇனால் 2017 அவர் நீக்கப்பட்டதாக அறிக்கை இட்டபின்னர் அவர் முகநூல் வழியாக பகிரங்கமாக தீவிரவாத மற்றும் ஷரீயாவிற்கு முற்றிலும் மாறுபாடான தாக்குதல் தொடர்பாக கருத்துக்களை பகிரங்கமாக பிரச்சாரம்செய்யும் போது அதற்கு எதிராக எந்த உலமாக்களும், அறிஞர்களும் உடனுக்குடன் சமூகத்திற்குதெளிவு கொடுக்காததை ஒருவகையில் முஸ்லீம் தலைமைகள் ஏற்றுத்தான் ஆக வேண்டும். குர்ஆன் ஹதீஸுக்கு தவறான விளக்கம்கொடுக்கப்பட்டு மூளை சலவை செய்யப்பட்டு தன்னை தற்கொலைக்கு தயாராக்கி இருக்கும் வாலிபர்களின் சீரழிவிற்கு உலமாக்களும் பதில் கூறியே தீர வேண்டும். குறிப்பாக, தற்போதைய சூழலில் அகிலஇலங்கைஜம்மிய்யத்துல் உலமாவின் அழகான வழிகாட்டலை அர்ப்பணிப்பை இலங்கை முஸ்லீம்கள் பாராட்டி வரவேற்றாலும் அவர்கள் கூட இந்த குறித்த தீவிரவாதிகளின் விடயத்தில் இவர்ககளின் தீவிர வாத வழிகெட்ட சிந்தனை பரப்பப்படும் போது இது தொடர்பாக குறித்த பிரச்சாரகர் ஸஹ்ரான் பற்றி பொலீசுக்கு கைது செய்ய சிபாரிசுசள் மேற்கொண்டபோதும் பரப்பப்பட்ட தீவிரவாத வழிகெட்ட கருத்துக்களுக்கு எதிராக தெளிவுகளையும், மார்க்க அறிவையும் சமூகத்திற்கு / இளைஞர்களுக்கு வழங்க தவறியமை ஏற்றுக் கொள்ளத்தான்வேண்டும். இதில் முக்கிய விடயம் யாதெனில் குழப்பவாதிகளோடு தர்கித்து என்ன பயன் என்று ஒதுங்கியிருந்த நடுநிலை உலமாக்கள் ஒருபுறம் இருக்க, குர்ஆன் ஹதீஸ் என்று தம்பட்டம் அடித்துக்கொண்டு கண்டவர்களையெல்லாம் முர்தத்களாக ஆக்கிக் கொண்டு கண்டதுக்கெல்லாம் பத்வாக்களையும் அள்ளிவீசிக்கொண்டிருந்த காத்தான்குடி தௌஹீத் இயக்கங்களான (ACTJ சார்ந்த தாருல் அதர் அத்தவிய்யா/KUBA நிர்வாகம்/ SLTJ/CTJ) போன்றவர்கள்கூட மௌனிகளாக இருந்து விட்டு தற்போது (தம் இருப்பை தக்கவைத்துக்கொள்ள என்னவோ-அல்லாஹ் அறிந்தவன்)தாக்குதலுக்கு எதிராக கண்டன அறிக்கைககளை பறக்கவிட்டுள்ளனர். கண்ணியமானஉலமாக்களே! அறிஞர்களே! தலைமைகளே! இனிமேலாவது தீவிர போக்குடையோரை கண்டும் காணாமல் புறக்கணித்து விடாது உங்கள் அமானிதத்தை உணர்ந்து பொறுப்புணர்வுடன் நடக்க முயல்வோம். மஸ்ஜித் தலைமைகளே!நிர்வாகிகளே! தீவிரபோக்குடையோருக்கு அஞ்ஞிக்கொண்டிருக்காமல் அல்லாஹ்விற்கு பயந்து தீவிர சிந்தனைப்பிரிவுகளுக்கெதிராக மஸ்ஜிதில் தீர்மானங்களை கொண்டு வாருங்கள், அழகான மார்க்கத்தை அழகாக எத்தி வைக்க உலமாக்கள் தைரியமாக முன்வாருங்கள், தீவிர சிந்தனைக்கு எதிராக தைரியமாக பதில் கொடுங்கள். "வெள்ளம் வருமுன் அணை கட்ட தவற விட்டாலும் இன்ஷா அல்லாஹ் வந்த வெள்ளம் தலைக்கு மேல் செல்ல முன்னராவது உணர்வு பெறுவோம்" அழகான மார்க்கத்தை பற்றிய கேவலமாக சித்தரித்து விட்டுச்சென்ற நாசகார செயல் பற்றிய வடு மாற்று மதத்தவரின் உள்ளத்தில் இருந்து அழிய எவ்வளவு காலம் செல்லுமோ! -அல்லாஹ் எம்மை பாதுகாப்பானாக,எம் தவறுகளை மன்னிப்பானாக (இவர்களின் இந்த நாசகாரசெயலால் தன் கண்ணியமான /பக்குவமாக/இறைக்கட்டளைக்கு அடிபணிந்து வாழ வழிவகுத்த நிகாப்புடைய ஆடையை அணிந்து செல்ல முடியாமல் உள்ளத்தால் வேதனைப்படும் கண்ணியமான /பக்குவமான /இறை நேசப் பெண்களின் உள்ளத்தின் வேதனைகள் ,சாபங்கள் இந்த நாசகாரிகளை ஒருபோதும் விட்டு வைக்காது) – புதிய காத்தான்குடியிலிருந்து அப்துல்லாஹ்YKK Previous Postஅனைத்து வகையான முகமூடிகளுக்கும் நாளை (ஏப் 29) முதல் தடைNext Postகுண்டுவெடிப்பு தொடர்பில் தேடிய 6 பேரும் அடையாளம் காணப்பட்டனர்


source: wikipedia

text: 1 கனடா சதுக்கம் (1 Canada Square) என்பது இலண்டன் மாநகரில் உள்ள கேனரி வார்ஃப் என்னுமிடத்தில் அமைந்துள்ள ஒரு உயரமான கட்டிடமாகும். 1990 முதல் 2010 வரை ஐக்கிய இராச்சியத்தில் இதுவே மிகவுயர்ந்த கட்டிடமாக மதிக்கப்பட்டது. 50 மாடிகள் கொண்ட இக்கட்டிடம் தரை மட்டத்தில் இருந்து 720 அடி உயரம் (235 மீட்டர்) அளவுக்கு வானில் உயர்ந்து நின்றது. 2012 ஆம் ஆண்டில் கட்டிமுடிக்கப்பட்ட சார்டு கட்டிடம் 1 கனடா சதுக்கத்தின் இருபது ஆண்டுகால சாதனையை முறியடித்து முதல் இடத்தைப் பிடித்தது. இக்கட்டிடத்தின் உயரம் 1016 அடிகள் ( 309.6 மீட்டர்) ஆகும்.ஹட்டேர்ஸ்பீல்ட் (Huddersfield) என்னுமிடத்திலுள்ள, 330 மீட்டர் உயரமான எம்லே மூர் தொலைக்காட்சிக் கம்பமே நாட்டின் அதி உயரமான "அமைப்பு" ஆகும். பெயர்க்காரணம் ரீச்மன் குடும்பத்துக்குச் சொந்தமான, ஒலிம்பியாவும், யோர்க்கும் என்ற கனடாவைச் சேர்ந்த நிறுவனத்தினால் கட்டப்பட்டமையாலேயே, இக்கட்டிடத்துக்குக் கனடா சதுக்கம் என்ற பெயர் வந்தது. "கனரி வார்வ்" (Canary Wharf ) பகுதியைக் கட்டும் முயற்சியில் இந் நிறுவனம் வங்குரோத்து நிலையடைந்தது.இக்கட்டிடம் "கனரி வார்வ்"இன் (Canary wharf) ஒரு பகுதியாக இருப்பதால், இது கனரி வார்வ் கோபுரம் என்றும் அழைக்கப்படுகிறது. உட்கட்டமைப்பு சீசர் பெல்லி என்ற முதன்மை கட்டிடக்கலை வல்லுநர் 1 கனடா சதுக்கத்தை வடிவமைத்தார். முக்கியமாக உலக நிதிநிறுவனம் மற்றும் எலிசபெத் கோபுரம் ஆகிய கட்டிடங்களை அடிப்படையாக நினைத்தே இவர் இச்சதுக்கத்தை வடிவமைத்தார். துருப்பிடிக்காத எஃகு இந்த அழகிய கட்டிடத்தின் மேற்புறத்தை அலங்கரிக்கிறது. இச்சதுக்கத்தின் உச்சியில் உள்ள ஒளிரும் பிரமீடு விமானங்களுக்கான எச்சரிக்கை விளக்காக இருருப்பதுதான் இச்சதுக்கத்தின் மிகமுக்கியமான தனிச்சிறப்பு ஆகும். தனித்துவமாகத் தெரியும் இந்த பிரமீடு உச்சிமுடி கடல்மட்டத்தில் இருந்து 800 அடி (240 மீட்டர்) உயரத்தில் உள்ளது. அலுவலகம் கீழ் தரைத் தளத்தில் சில சில்லறை வணிகக் கடைகள் இடம்பெற்றிருந்த போதிலும் இச்சதுக்கத்தில் முதன்மையாக அலுவலகங்கள் இடம்பெற்றன. 1 கனடா சதுக்கத்தில் அலுவலகங்கள் அமைந்திருப்பது பெரிய ஒரு கௌரவமாகக் கருதப்பட்டது. சனவரி 2013 நிலவரப்படி மதிப்புமிக்க இச்சதுக்கத்தின் அனைத்து பகுதிகளும் அலுவலகங்களாய் நிரம்பியிருந்தன இச்சதுக்கம் இலண்டனின் மைல்கல் என அங்கீகரிக்கப்பட்டது. இதனால் திரைப்படங்கள்,தொலைக்காட்சி மற்றும் இதர ஊடகங்களில் இதன் புகழ்பரவி அனைவரின் கவனத்தையும் ஈர்த்தது. ஐக்கிய இராச்சியத்தில் உள்ள உயரமான கட்டிடங்கள் என்று பட்டியலிடப்பட்டதனால் இச்சதுக்கம் மேலும் பலருடைய கவனத்தை ஈர்ப்பது தொடர்கிறது . தாக்குதல் 1996 ல், இங்கு, ஐரிஷ் குடியரசு இராணுவம் (IRA) என்ற தீவிரவாத இயக்கம் குண்டுத் தாக்குதல் நடத்தியது. மேற்கோள்கள் இவற்றையும் பார்க்கவும் இலண்டனின் உயரமான கட்டிடங்கள் வெளி இணைப்புகள் Skyscrapernewsல் 1 கனடா சதுக்கம் பற்றிய கோப்பு ஐக்கிய இராச்சியத்தில் உள்ள வானளாவிகள்


ரங்கராஜன் மறைவு நாட்டுக்கு இழப்பு ... வைகோ | vaico sent condolence message for rangarajans death - Tamil Oneindia ரங்கராஜன் மறைவு நாட்டுக்கு இழப்பு ... வைகோ மத்திய அமைச்சர் ரங்கராஜன் குமாரமங்கலம் மறைவுக்கு ம.தி.மு.க பொதுச்செயலாளர் வைகோ இரங்கல்தெரிவித்துள்ளார். இதுதொடர்பாக வைகோ வெளியிட்டுள்ள இரங்கல் செய்தி: மரணத்தின் கொடிய கரங்கள் நம்மைக் கண்ணீரில் தவிக்கவிட்டு ரங்கராஜனைப் பிரித்துக் கொண்டு போய் விட்டதுஎன்ற அதிர்ச்சியிலிருந்து மீளவே முடியவில்லை. மருத்துவமனையில் நினைவிழந்து மரணத்தோடு பேராடுகிறார் எனற செய்தி இடியெனத் தாக்கிய நேரத்தில்,காலனின் பிடியிலிருந்து தப்பி அவர் நலம் பெற வேண்டுமென்று பிரதமர் முதல் அனைவரும் ஏங்கித் தவித்தோம். எத்தகைய துன்பம் நேர்ந்தாலும், துயர் சூழ்ந்தாலும், மனம் கலங்காது மாறாத புன்னகையுடன், சிரிக்கச் சிரிக்கப்பேசி அனைவரையும் தன்பால் ஈர்த்துக் கொள்ளும் அந்த உன்னதமான உயிர் ஓய்ந்து விட்டதே. ஆற்றலும், அறிவுத் திறனும், மதிநுட்பமும், எதையும் திட்டமிட்டுச் செயலாற்றி வெற்றியை ஈட்டும் சாதுர்யமும்,மக்கள் நலன் ஒன்றையே குறிக்கோளாகக் கொண்ட ரங்கராஜன் குமாரமங்கலம், தொழிற்சங்கத் தலைவராக,நாடாளுமன்ற உறுப்பினராக, மத்திய அமைச்சராக வியத்தகு சாதனைகளைக் குவித்தவர். பொதுவாழ்க்கையில் இன்னும் பல சிகரங்களின் உச்சத்தில் அவர் ஜொலிப்பார் என்றல்லவா நான்எதிர்பார்த்திருந்தேன். எத்தனையோ ஆண்டுக் காலம் வாழ்ந்து, தமிழ்நாட்டிற்கும், இந்தியாவிற்கும் அளப்பரியசேவை செய்யக் காத்திருந்த ஒளிச்சுடர் இப்படி அணைந்து விட்டதே. இந்தியாவின் எல்லை காக்க கார்கிலில் நடந்த யுத்தத்தில் தன் இன்னுயிர் ஈந்த மேஜர் சரவணனின் பூத உடலைப்புகழ் மலர்களுடன் எடுத்துக் கொண்டு வந்து காவிரிக் கரை மயானத்தில் நெருப்பிலிட்டபோது கண்ணீர் பொங்கவீரவணக்கம் செலுத்திய ரங்கராஜனின் மேனியையும் இன்று சிதையில் அடுக்கும் நிலை ஏற்படுமென்று நான்கனவிலும் எண்ணவில்லை. இந்த துன்பத்திலிருந்து நாம் எப்படி மீள முடியம்? அவரது மறைவு பா.ஜ.க.வுக்கு மட்டுமல்ல, தமிழ்நாட்டிற்குமட்டுமல்ல, இந்திய நாட்டுக்கே பேரிழப்பாகும். அவரை இழந்து கண்ணீரில் பரிதவிக்கும் அவரது துணைவியாருக்கும், பிள்ளைச் செல்வங்களுக்கும் உற்றார்உறவினர்களுக்கும், பா.ஜ.க.வினருக்கும் ம.தி.மு.க சார்பில் என் கண்ணீர் அஞ்சலியை, ஆழ்ந்த இரங்கலைத்தெரிவித்துக் கொள்கிறேன் என்று கூறியுள்ளார் வைகோ.


எல்கே : பஸ் டே பஸ் டே தொடர்பாக நேற்றும் மாணவர்கள் போலீசார் இடையே மோதல் ஏற்பட்டுள்ளது. கல்லூரி சென்று இறங்கியப் பின் கலாட்டாவில் இறங்கிய மாணவர்கள் போலீசாரை தாக்கியுள்ளனர். இதில் பல போலீசாருக்கு காயம் ஏற்பட்டுள்ளது. சென்னையில் பஸ் டே கொண்டாட்டங்களின் பொழுது நடக்கும் பிரச்சனைகளை பார்க்கும் பொழுது எங்கள் கல்லூரியில் நாங்கள் கொண்டாடிய பஸ் டே நினைவுக்கு வரும். ஆனால் இத்தனை கலாட்டாக்கள், பிரச்சனைகள் இருந்தது இல்லை. நான் படித்து திருச்செங்கோட்டில் உள்ள செங்குந்தர் கலை மற்றும் அறிவியல் கல்லூரியில். சேலத்தில் இருந்து தினமும் தனியார் பேருந்தில்தான் பயணம். சேலத்தில் இருந்து திருச்செங்கோடு வழியாக ஈரோடு செல்லும் ஏ ஆர் பீ என்னும் தனியார் பேருந்துதான் எங்கள் வாகனம். நான் முதல் ஆண்டில் படித்தப் பொழுது திருசெங்கோட்டுக்கு பஸ் டிக்கெட் கட்டணம் 8 ரூபாய் . எங்கள் கல்லூரி மாணவர்களுக்கும், தினமும் அந்தப் பேருந்தில் செல்லும் இன்னும் சிலருக்கும் மட்டும் 7 ரூபாய்தான் கட்டணம். இதையும் பல நாள் எடுக்கமாட்டோம் அது வேற விஷயம். அந்தப் பேருந்து எங்கள் சொந்த வாகனம் மாதிரிதான். கடைசியா இருக்கும் நான்கு சீட்கள் எங்களுக்கு ஒதுக்கப்பட்டது (ரிசர்வேர்சன்). வேறு யாரும் அதில் உட்கார முடியாது. அதே சமயத்தில் ரொம்பக் கூட்டம் இருந்த, பொதுமக்களுக்கு விட்டுக் கொடுத்துவிடுவோம். இது எங்களின் வழக்கம். அதே சமயம், மற்றக் கல்லூரி மாணவர்களுக்கு இந்தச் சலுகைக் கட்டணம் இல்லை. அந்தப் பேருந்து கிட்டத் தட்ட எங்கள் கல்லூரியின் அதிகாரப்பூர்வமற்ற கல்லூரிப் பேருந்து என்றே சொல்லலாம். பிப்ரவரி 14 தான் எங்கள் பேருந்து தினம்.(காரணம் என்கிட்டக் கேட்கக்கூடாது .எங்களுக்கு முன்னாடி இருந்து அந்த நாள்தான்). ரெகுலரா அந்தப் பேருந்தில் வரவங்க எல்லோரும் செலவைப் பகிர்ந்துப்போம். அன்னிக்கு எங்களுக்கு டிக்கெட்டும் கிடையாது . காலையில் பஸ்சின் முதல் ட்ரிப் எங்கள் காலேஜ் டைமுக்குதான். காலை ஆறு மணிக்கே பஸ்ஸை அலங்காரம் பண்ண ஸ்டார்ட் பண்ணிடுவோம். பஸ்சின் முன்பக்கம் இரண்டு ஆளுயர மாலைகள் தொங்கும். உள்பக்கம் சைட்ல முழுக்க ரோஜா ஒட்டப் படும். முன்பக்கக் கண்ணாடியின் ஒரு சைட்ல ரோஜாவால் இதயச் சின்னம் உருவாக்கிடுவாங்க.(காதலர் தினம் அன்னிக்குதானே). பேருந்து ஓட்டுநர்களுக்கும், நடத்துனர்களுக்கும் ஆளுக்கு ஒரு டிரஸ் ,கூடவே எதோ ஒரு பரிசு கண்டிப்பா உண்டு. அவங்களுக்கு பயன்படற மாதிரிதான் அந்த பரிசு இருக்கும். ரெகுலர் மக்களுக்கு ஸ்வீட் கண்டிப்பா உண்டு. எங்களோட ஆட்டம் பாட்டம் எல்லாம் பேருந்துக்கு உள்ள தான் இருக்கும் . பொதுமக்களுக்கு பிரச்சனை வர மாதிரி எதுவும் பண்ணமாட்டோம். மத்தவங்களுக்கு எந்தப் பிரச்னையும் கிடையாதுங்கற காரணத்தினால் யாரும் எதுவும் சொல்லமாட்டாங்க. ஆனால் இன்னிக்கு சென்னைல நடக்கற பிரச்சனைகளினால் பஸ் டே அப்படிங்கற வார்த்தை காதில் விழுந்தாலே எல்லோரும் முகம் சுளிக்கற மாதிரி ஆகுது. மத்தவங்களுக்கு பிரச்சனை தராமல் தங்கள் கொண்டாட்டங்களை நடத்த எப்ப கற்றுக் கொள்வார்களோ ??? கிறுக்கியது எல் கே கிறுக்கிய நேரம் வியாழன், பிப்ரவரி 24, 2011 பஸ் டே! நாங்களும் இதுபோல கொண்டாடியிருக்கோம். களம் கொடுத்துட்டீங்க.. விளையாடலாம்.. ;-) பதினாலு ஏன் கொண்டாடினீங்கன்னு நாங்க கேட்கவேயில்லை எல்.கே ;- 24 பிப்., 2011, பிற்பகல் 12:15:00 நானும் நேற்று நியுஸ் பார்த்தேன்,அமைதியாக கொண்டாடினால் o.k.இப்ப பெரிய அட்டகாசம். 24 பிப்., 2011, பிற்பகல் 12:29:00 எல்லாமே மாறிப்போச்சு இப்போ. காலம் கலிகாலம்னு புலம்பத்தான் தோணுது. 24 பிப்., 2011, பிற்பகல் 12:34:00 பஸ் டே கலாச்சாரம் சென்னையில் மிக மோசமாக போய்க் கொண்டிருக்கிறது.. பஸ்ஸின் கூரையின் மீது ஏறி நின்றுகொண்டு ஆட்டம் போடுவது , போக்குவரத்தை ஸ்தம்பிக்க செய்வது போன்றவை தடுத்து நிறுத்தவேண்டும் ... மத்தபடி ஒரு நாள் கல்லூரி அருகிலேயே ஒரு மணி நேரம் நிறுத்தி ஓட்டுனர் நடத்துனர்க்கு மரியாதை செய்து அமைதியாக கொண்டாடி மகிழலாம்.. 24 பிப்., 2011, பிற்பகல் 12:38:00 நீங்கலாம் சமத்துப் பசங்களா ? ஓகே. .ஓகே. 24 பிப்., 2011, பிற்பகல் 1:14:00 இப்ப நடக்கற 'பஸ் டே' வால விபத்துக்கள் ஏற்படற வாய்ப்புகளும் அதிகம் எந்த கொண்டாட்டமுமே பிறருக்கு இடையூறா இல்லாதவரைதான் சரி 24 பிப்., 2011, பிற்பகல் 1:15:00 நடத்துங்க மக்கா நடத்துங்க... 24 பிப்., 2011, பிற்பகல் 1:31:00 மாணவர்களில் பலர் இதுகுறித்த எதிர்மறையான விமர்சனங்களை அறிந்து தர்மசங்கடப்படுவது உண்மை. ஆனால், சென்னை போன்ற நகரத்தில், போக்குவரத்தை ஸ்தம்பிக்கச்செய்து, லத்தி சார்ஜ் வரை போகிற அளவுக்கு கட்டுப்பாட்டை இழப்பது வன்மையாகக் கண்டிக்கப்பட வேண்டிய செய்கை! 24 பிப்., 2011, பிற்பகல் 2:00:00 போலீஸ் வர்ற அளவுக்கு வெச்சுக்கிட்டது ரொம்பவே ஓவர்தான்.. 24 பிப்., 2011, பிற்பகல் 2:11:00 இது கண்டிக்கப் படவேண்டிய விடயம்.. 24 பிப்., 2011, பிற்பகல் 2:15:00 இப்படிக் கொண்டாடும்படி தான் நானும் எழுதிட்டு வந்தேன். பார்த்தா நீங்களும் அதுவே! ஹிஹிஹி, GREAT PEOPLE THINK ALIKE 24 பிப்., 2011, பிற்பகல் 2:23:00 நான் படிக்கும் காலத்தில் லேடிஸ் ஸ்பெஷல் பஸ்சிலேயும் பஸ் டே கொண்டாடுவோம், யாருக்கும் தொந்தரவு இல்லாமல்!! 24 பிப்., 2011, பிற்பகல் 2:47:00 கல்லூரி நாட்களில் இந்த 'பஸ்' அனுபவங்கள் ஒவ்வொருத்தருக்கும் ஒவ்வொரு விதமாக இருக்கும். உங்களின் அனுபவம் சுவாரசியமாக இருந்ததுடன் பழைய நினைவுகளையும் கிளப்பி விட்டு வ்ட்டது. அருமையான பதிவு!! 24 பிப்., 2011, பிற்பகல் 2:48:00 இவங்களுக்கு வேற வேலையே கிடையாது... 24 பிப்., 2011, பிற்பகல் 3:07:00 பஸ் டேக்கு என்னுடைய எதிர்ப்புகள். சில வருடங்களாகவே இந்த கூத்து சகிக்க முடியாமல் போய்க் கொண்டிருக்கிறது. பார்க்கவே எரிச்சலை ஊட்டும் காட்சியாக இருக்கிறது பஸ் டே கொண்டாட்டங்கள். இதை தடை செய்ய வேண்டும் என்ற கட்சியில் நான். 24 பிப்., 2011, பிற்பகல் 3:17:00 //பொதுமக்களுக்கு பிரச்சனை வர மாதிரி எதுவும் பண்ணமாட்டோம். மத்தவங்களுக்கு எந்தப் பிரச்னையும் கிடையாதுங்கற காரணத்தினால் யாரும் எதுவும் சொல்லமாட்டாங்க. // இப்ப அதெல்லாம் தலைகீழா நடக்குதே..!! :-) 24 பிப்., 2011, பிற்பகல் 5:57:00 ஆமாங்க எல்.கே எனக்கும் எங்க காலேஜ் பஸ் டே தான் ஞாபகத்துக்கு வருது 24 பிப்., 2011, பிற்பகல் 6:32:00 நேர்த்தியான கொண்டாட்டமாக கொண்டாடி இருந்து இருக்கீங்களே! 24 பிப்., 2011, பிற்பகல் 7:13:00 கலக்குங்க... வேற ஒன்னும் சொல்ல முடியாது 24 பிப்., 2011, பிற்பகல் 8:01:00 சகோ இன்னிக்கும் கொண்டாடி இருக்காங்க . என்ன சொல்றதுன்னு புரியலை எனக்கு அதேதான். இப்ப எல்லாம் காலேஜ் ஸ்டூடன்ட் அப்படின்னு சொன்னா கேவலமா பாக்கற மாதிரி நடந்துக்கறாங்க அதேதான் அண்ணா. மத்தவங்களுக்கு ஹிம்சை தராமல் பண்ணனும் 24 பிப்., 2011, பிற்பகல் 8:02:00 ஆமாம் . நம்பனும் நெறைய நெறைய பிரச்சனைகள் முடிச்சாச்சு மக்கா 24 பிப்., 2011, பிற்பகல் 8:03:00 ஒரு சிலக் கல்லூரி மாணவர்களால், ஒட்டுமஅத்த கலைக் கல்லூரி மாணவர்களும் பாதிக்கப் படுகிறார்கள் என்பதே உண்மை அவங்க வெறும் பார்வையாளர்கள் தான் @கருண் 24 பிப்., 2011, பிற்பகல் 8:04:00 படித்தேன். உண்மைதான். gr8 ppl always think alike அந்த மாதிரி இப்ப யாரும் கொண்டதறது இல்லை :( ஆமாம். எதோ ஒரு வகையில் பழைய நினைவுகளை திரும்பி பார்க்க வைத்தது 24 பிப்., 2011, பிற்பகல் 8:05:00 :( என்ன பண்ண ? 24 பிப்., 2011, பிற்பகல் 8:06:00 அண்ணா இவர்கள் கொண்டாடும் முறையில் கொண்டாட எனக்கும் விருப்பம் இல்லை ஆகா தல பதிவுல பின்னூட்டம் எல்லாம் போடறீங்க ? என்ன ஆச்சு ? 24 பிப்., 2011, பிற்பகல் 8:07:00 நாங்கள் படிக்கும்போது நெய்வேலியில் எல்லா மாணவ/மாணவிகளிடமும் சைக்கிள் தான். பஸ்ஸில் வருபவர்கள் மிகவும் குறைவு. அதனால் பஸ் டே எல்லாம் கொண்டாடியது இல்லை! சென்னை பஸ் டேக்களில் நடப்பதை பார்த்தால் வேதனை தான் மிஞ்சுகிறது 24 பிப்., 2011, பிற்பகல் 8:12:00 //இதையும் பல நாள் எடுக்கமாட்டோம் அது வேற விஷயம்.// "நானும் ரவுடி தான்"னு சொல்ற...ஒகே ஒகே...ஹா ஹா...:) //பிப்ரவரி 14 தான் எங்கள் பேருந்து தினம்// இதை ஆரம்பிச்சு வெச்சவர் செம புத்திசாலினு மட்டும் சொல்லுவேன்... அது நீ இல்லையா? ஒகே ஒகே...:))) //பேருந்து ஓட்டுநர்களுக்கும், நடத்துனர்களுக்கும் ஆளுக்கு ஒரு டிரஸ் ,கூடவே எதோ ஒரு பரிசு கண்டிப்பா உண்டு// Wow...thats very thoughtful... //மத்தவங்களுக்கு பிரச்சனை தராமல் தங்கள் கொண்டாட்டங்களை நடத்த எப்ப கற்றுக் கொள்வார்களோ // 24 பிப்., 2011, பிற்பகல் 8:19:00 இது எல்லாமே எனக்கு புதுசு. 24 பிப்., 2011, பிற்பகல் 9:43:00 //போலீஸ் வர்ற அளவுக்கு வெச்சுக்கிட்டது ரொம்பவே ஓவர்தான்..// 24 பிப்., 2011, பிற்பகல் 10:13:00 மாணவர்களுக்கும் பேருந்து ஊழியர்களுக்கும் கொஞ்சம் ஏழாம் பொ ருத்தமாய்த்தான் இருக்கும். அதை சமன் செய்ய கொண்டாடப்பட்ட பஸ்டே பலகாலமாயே பொதுமக்களுக்கு தொல்லைதரும் நிகழ்ச்சியாய் மாறி விட்டது. மாணவர்கள் மனது வைத்தால் அந்த நாளை இனிமையாய்,நீங்கள் கொண்டாடினமாதிரி கொண்டாடலாம். 24 பிப்., 2011, பிற்பகல் 11:22:00 இப்பதான் புதுசா இந்த மாதிரி டே கேள்விப்படறேன்... என்ன சொல்ல, பொறுமையின்மை எல்லா இடத்திலும் அதிகமாகிக்கொண்டுதேன் வருது!! 25 பிப்., 2011, முற்பகல் 1:09:00 ஆமா நாங்க படிக்கும் பொதும் பஸ் டேன்னா ட்ரைவர் கண்டக்டருக்கெல்லாம் கொண்டாட்டம் பரிசுகளும் குவாட்டரும் கிடைக்கும்ன்னு அவ்வளவு இணக்கம்..ஹூம்ம்ம்ம் 25 பிப்., 2011, முற்பகல் 4:31:00 பஸ் டேயா?? எதுக்கு டே கொண்டாடுறதுன்னு இல்லாம போச்சு. நான் கல்லூரியில் படிச்ச போது இருந்திச்சா என்று தெரியவில்லை. போயிருந்தாலும் என் அப்பா காலை உடைச்சிருப்பார். 25 பிப்., 2011, முற்பகல் 7:40:00 @லக்ஷ்மி, உங்க பதிவிலே கமெண்ட் பெட்டியே திறக்கலையே? முதல்லே திறந்தது, அப்புறம் வரவே இல்லை. :( இங்கே சொல்வதற்கு மன்னிக்கவும். 25 பிப்., 2011, முற்பகல் 9:03:00 இதை படித்ததும் நாங்கள் கொண்டாடிய பஸ் டே ஞாபகங்கள் நினைவுக்கு வருகிறது. ஓட்டுனருக்கும், நடத்துனருக்கும் பரிசுகள் கொடுப்போம். அமைதியாய் தான் நடக்கும். இப்போது தான் அக்கிரமமாய் இருக்கிறது. 25 பிப்., 2011, பிற்பகல் 4:32:00 மாணவர்கள் நீங்கள் சொன்ன மாதிரி ஆட்டம் பாட்டத்தை தங்கள் பஸ்ஸில் வைத்துக் கொண்டு ஓட்டுனர், நடத்துனருக்கு பரிசுகள் கொடுத்து பொது மக்களுக்கு இனிப்பு வழங்கி மகிழ்ச்சியாய் கொண்டாடி இருக்கலாம். மாணவர்களுடன் ,மாணவர்கள் போர்வையில் சில காலி பசங்களும், சமுதாய விரோதிகளும் கலந்து கொண்டு இருப்பார்கள் என்று சொல்கிறார்கள். இனியாவது இது மாதிரி நடக்காமல் விழிப்புணர்வுடன் மாணவர்கள் நடந்து கொள்ள வேண்டும். 25 பிப்., 2011, பிற்பகல் 5:30:00 பஸ் டே அமைதியான முறையில் நடந்தால் நல்லதே. 25 பிப்., 2011, பிற்பகல் 5:52:00 வயசானவர்னு ஒத்துக்கரீங்க. சரி சரி 25 பிப்., 2011, பிற்பகல் 7:53:00 //இதை ஆரம்பிச்சு வெச்சவர் செம புத்திசாலினு மட்டும் சொல்லுவேன்... அது நீ இல்லையா? ஒகே ஒகே...:)))// உன் தம்பி உன்னை மாதிரிதான் இருப்பேன் :))) 25 பிப்., 2011, பிற்பகல் 7:54:00 இதெல்லாம் இந்த கால கூத்துக்கள் 25 பிப்., 2011, பிற்பகல் 7:55:00 உண்மை. அதற்குதான் ஆரம்பித்தார்கள். ஆனால் அதுவே அவர்களை வெறுக்க காரணம் ஆகி விட்டது இன்று 25 பிப்., 2011, பிற்பகல் 7:56:00 அப்ப நீங்களும் ரொம்ப நாள் முன்னாடி படிச்சீங்களா ?? 25 பிப்., 2011, பிற்பகல் 7:57:00 தலைவரே , அப்ப சைட்ல நீங்களும் ஒரு சிலது தள்ளி இருப்பீங்களே ?? 25 பிப்., 2011, பிற்பகல் 7:58:00 நீங்க எல்லாம் ரொம்ப ரொம்ப முன்னாடி படிச்சு இருப்பீங்க. இதெல்லாம் ஒரு பத்து -பதினைந்து வருடங்களுக்கு உள்ளே நடந்த விஷயங்கள் 25 பிப்., 2011, பிற்பகல் 7:59:00 ஹ்ம்ம் என்ன பண்ண 25 பிப்., 2011, பிற்பகல் 8:00:00 என்னங்க பண்ண ? கேக்கற மாதிரி தெரியலை. நேத்துக் கூட கலாட்டா நடந்து இருக்கு 25 பிப்., 2011, பிற்பகல் 8:01:00 மற்றவருக்கு தொந்தரவு இல்லாமல் கொண்டாடினால் நல்ல அனுபவம்தான். 25 பிப்., 2011, பிற்பகல் 8:13:00 பஸ்டே தேவையில்லை என்பதை நான் ஏற்கனவே கூறியிருக்கிறேன். 25 பிப்., 2011, பிற்பகல் 11:42:00 வலைச்சர ஆசிரியர் பணி காரணமாக தொடர்ச்சியாக வரமுடியவில்லை... பஸ் டே எனக்கும் செம எரிச்சலை ஏற்படுத்திக்கொண்டிருக்கும் விஷயம்... 26 பிப்., 2011, முற்பகல் 7:21:00 @திருமதி ஸ்ரீதர் 27 பிப்., 2011, பிற்பகல் 12:14:00


rahul tweets that Empty words don’t suffice in the world of geopolitics “மோடியின் வெற்று பேச்சு இந்தியாவையே பலவீனமாக்கியுள்ளது; வார்த்தை ஜாலங்கள் போதாது” - ராகுல் காந்தி தாக்கு! அண்டை நாடுகளுடனான நட்புறவை பேணாததாலேயே சீனாவின் தாக்குதலுக்கு அடித்தளமாக உள்ளது என ராகுல் காந்தி விமர்சித்துள்ளார். Updated on : 18 July 2020, 03:34 AM கல்வான் பள்ளத்தாக்கில் இந்திய ராணுவ வீரர்கள் மீது சீன ராணுவம் கடந்த மாதம் நடத்திய தாக்குதல் உலக அளவில் பெரும் பரபரப்பாக பேசப்பட்டு வருகிறது. நாட்டின் 20 பாதுகாப்புப்படை வீரர்கள் உயிரிழந்தது பெரும் அதிர்ச்சியை ஏற்படுத்தியுள்ள நிலையில், மத்திய ஆட்சியில் உள்ள பாஜக அரசோ, சீனாவை எதிர்த்து ஒரு வார்த்தை கூட கூறவில்லை. மாறாக, சீன பொருட்களை ஒழிக்கிறோம், சீனாவின் செயலிகளுக்கு தடை விதிக்கிறோம் என குழந்தைகளுக்கு விளையாட்டு காண்பிப்பது போல செயல்பட்டு வருகிறது மத்திய பாஜக அரசு. இந்நிலையில், காங்கிரஸ் கமிட்டியின் முன்னாள் தலைவரும், நாடாளுமன்ற உறுப்பினருமான ராகுல் காந்தி வீடியோ செய்தியை ட்விட்டரில் பதிவிட்டுள்ளார். அதில், “இந்தியா கடந்த6ஆண்டு காலமாக பெரும் கலக்கத்துடனே இருந்து வருகிறது. பல்வேறு சீர்குலைவுகளை சந்தித்து வருகிறது. ஏனெனில், நாட்டில் பொருளாதாரத்தை பாதுகாப்பதில் மத்திய பாஜக அரசு தோல்வியையே சந்தித்துள்ளது. வெளியுறவுக் கொள்கை, அண்டை நாடுகளுடனான நட்புறவு ஆகியவற்றிலும் மோடி அரசு தோல்வியையே கண்டுள்ளது. இதனை தக்க சமயமாக பயன்படுத்தி இந்தியாவை சீனா அச்சுறுத்தி வருகிறது. என்னதான் உலக நாடுகள் ஆயுதங்களையும், ராணுவத்தையும் கொண்டு தங்கள் நாட்டினை காத்தாலும், அண்டை நாடுகளுடனான நட்புறவே முக்கியத்துவமானதாக கருதப்படுகிறது. காங்கிரஸ் ஆட்சியின் போது, அமெரிக்கா, ரஷ்யா, ஐரோப்பியா போன்ற நாடுகளுடன் இந்தியா ராஜாங்க ரீதியிலான நட்புறவை கொண்டிருந்தது. அதன் மூலம் உலக அளவில் இந்தியா பெரும் முன்னிலையை பெற்றது. ஆனால் இப்போது. உலக நாடுகளுடன் வெறும் வர்த்தக ரீதியிலான உறவே இந்தியாவுக்கு உள்ளது. கடந்த காலங்களில் பாகிஸ்தானை தவிர அனைத்து அண்டை நாடுகளுடனும் இந்திய நட்புறவை பேணி பாதுகாத்து வந்தது. தற்போது இந்தியாவின் மீது நேபாளம் கோபத்தை கக்குகிறது. இன்னபிற அண்டை நாடுகளாக மாலத்தீவு, பூடான் போன்றவையும் அதிருப்தி மனப்பான்மையில் உள்ளது. உலகளவில் இந்தியாவின் பெருமை ஓங்குவதற்கு நம்முடைய பொருளாதாரம் பெரும் பங்காற்றியது. ஆனால், தற்போது பெரும் மோசமான பொருளாதார நிலையை அடைந்துள்ளோம். இது கடந்த 50 ஆண்டுகளில் இல்லாத மோசமான நிலையாகும். இந்தியாவின் பலமாக இருந்த பொருளாதாரம் தற்போது பலவீனமாகிவிட்டது. 2014ம் ஆண்டு முதல், பிரதமர் மோடியின் தொடர்ச்சியான தவறுகளும், கண்மூடித்தனங்களும் அடிப்படையிலேயே இந்தியாவை பலவீனப்படுத்தியுள்ளது. மேலும் நாட்டு மக்களை பாதிக்கக்கூடியவையாகவும் ஆக்கியுள்ளன. இது தொடர்பாக அரசிடம் பல்வேறு சமயங்களில் பலமுறை காங்கிரஸ் எடுத்துரைத்துள்ளது. சிறு, குறு தொழில்களை பாதுகாத்து, பொருளாதார முன்னேற்றத்துக்கு ஊக்கமளிக்க வேண்டும் என தொடர்ந்து கூறி வருகிறோம். ஆனால், மத்திய மோடி அரசு அதனை ஏற்க மறுக்கிறது.” எனக் கூறியுள்ளார். “பா.ஜ.க ஆட்சியில் இந்தியா தனது மதிப்பையும், அதிகாரத்தையும் இழந்து வருகிறது” - ராகுல் காந்தி தாக்கு! இந்தியா சீனா மோதல் சென்னையில் சேமிக்கப்பட்டிருக்கும் 740 மெட்ரிக் டன் அம்மோனியம் நைட்ரேட் - லெபனான் விபத்தால் மக்கள் அச்சம்! கொரோனாவால் உயிரிழந்த குஜராத் சாமியார்.. எச்சில் கலந்த பிரசாதத்தை உண்ட பலருக்கும் தொற்று பாதிப்பு! (Video) “கலைஞர் நினைவு சர்வதேச மெய்நிகர் மாரத்தான் 2020” - துவக்கி வைத்தார் தி.மு.க தலைவர் மு.க.ஸ்டாலின்! “டாஸ்மாக் கடைகளைத் திறந்ததில் பொதுநலன் ஏதுமில்லை” - அ.தி.மு.க அரசுக்கு ஐகோர்ட் கிளை குட்டு! ‘கலைஞரின் கடைசி யுத்தம்’ நூலை வெளியிட்டார் மு.க.ஸ்டாலின்!


தன்யூப் ஆறு தன்யூப் ஆறு (அல்லது டான்யூப் ஆறு) ஐரோப்பிய ஒன்றியத்தில் மிக நீளமானதும், ஐரோப்பாவில் இரண்டாவது நீளம் கூடியதுமான ஆறு. இது ஜெர்மனியில் உள்ள கருப்புக் காட்டில் இருந்து, பிரிகாக் (Brigach), பிரெக் (Breg) என்னும் இரண்டு சிறு ஆறுகளாகத் தோற்றம் பெறுகின்றது. இவை இரண்டும் இணையும் இட 1000 ்திலிருந்தே தன்யூப் ஆறு எனப் பெயர் பெறுகின்றது. இந்த ஆறு, கிழக்கு முகமாக 2850 கிமீ (1771 மைல்கள்) ஓடிப் பல கிழக்கு ஐரோப்பியத் தலைநகரங்கள் ஊடாகப் பாய்ந்து இறுதியில், ருமேனியா, உக்ரேன் ஆகிய நாடுகளிலுள்ள தன்யூப் கழிமுகத்தினூடாகக் கருங்கடலில் கலக்கிறது. தற்போது உள்ளது போலவே தன்யூப் ஆறு பல நூற்றாண்டுகளாக முக்கியமான ஒரு அனைத்துலக நீர்வழியாக இருந்து வருகிறது. வரலாற்றில், ரோமப் பேரரசின் நீண்ட கால முன்னிலை எல்லையாக இருந்துவந்த இது, இன்று பத்து நாடுகளின் எல்லைகளின் ஊடாகப் பாய்ந்து செல்கிறது அல்லது, அவ்வெல்லைகளின் ஒரு பகுதியாக அமைந்துள்ளது. இந்நாடுகள், ஜெர்மனி, ஆஸ்திரியா, ஸ்லோவாக்கியா, ஹங்கேரி, குரோசியா, செர்பியா, பல்கேரியா, ருமேனியா, மோல்டோவா, உக்ரேன் என்பவையாகும். இவற்றுடன், இதன் வடிநிலம் இத்தாலி, போலந்து, சுவிட்சர்லாந்து, செக் குடியரசு, ஸ்லோவேனியா, பொஸ்னியாவும் ஹெர்சகொவினாவும், மொண்டெனேகுரோ, மசிடோனியக் குடியரசு, அல்பேனியா ஆகிய மேலும் பல நாடுகளின் பகுதிகளாக அமைந்துள்ளது.


நயி அல் அலி - தமிழ் விக்கிப்பீடியா நயி அல் அலி நயி அல் அலி (Naji Salim al-Ali), அரபி: ناجي سليم حسين العلي; பிறப்பு: கி. 1938 – 29 ஆகத்து 1987) பாலசுதீனத்தைச் சேர்ந்த கேலி சித்திர ஓவியர் ஆவார்.இவரின் கேலி சித்திரங்கள் பாலஸ்தீன மக்கள் அடைந்த துயரங்களையும் ஒடுக்குமுறையையும், இசுரேலிய ராணுவ ஆக்கிரமிப்பு மற்றும் அரசியல் காரணங்களுக்கான படுகொலைகள் என்று தீவிரமான அரசியல் பிரக்ஞையோடு உருவானவை. நஜி அல் அலி முப்பதாயிரத்திற்கும் அதிகமான கேலி சித்திரங்களை வரைந்திருக்கிறார். தொடர்ந்த அச்சுறுத்தல்கள். கடுமையான தணிக்கை, சிறை தண்டனை என்று அதிகாரம் அவரை முடக்கிய போதும் அவரது செயல்பாடுகள் முடங்கவில்லை. முப்பது ஆண்டுகாலம் புகழ்பெற்ற கேலி சித்திரக்காரராக செயல்பட்டிருக்கிறார். 29 ஆகத்து 1987 இவர் உருவாக்கிய கற்பனை பாத்திரமான கன்சாலா மிகவும் பிரபலமானதாகும். பத்துவயது தோற்றமுடைய கன்சாலா எப்போதும் முதுகை காட்டிக் கொண்டு கையை பின்னால் மடித்தபடியே தான் நிற்பான். அவன் முகம் யாருக்கும் தெரியாது. 1987 ம் ஆண்டு லண்டனில் ஒரு சாலையை கடந்துசெல்லும் போது அடையாளம் தெரியாத நபர்களால் கொல்லப்பட்டார் நஜி அல் அலி. ஆனால் இன்றும் அவரது கேலி சித்திரங்கள் தொடர்ந்து மறுபிரசுரம் செய்யப்பட்டு வருகின்றன. உலக அரங்கில் அவரது குரல் இப்போதும் ஒலித்துக் கொண்டுதானிருக்கிறது. "https://ta.wikipedia.org/w/index.php?title=நயி_அல்_அலி&oldid=2733848" இருந்து மீள்விக்கப்பட்டது Last edited on 16 மே 2019, at 12:30 இப்பக்கத்தைக் கடைசியாக 16 மே 2019, 12:30 மணிக்குத் திருத்தினோம்.


ரஷ்ய பிரதிநிதிகளால் தாக்கப்பட்டார் அதிபர் புடினை கொல்ல முயற்சி: உக்ரைன் உளவுத்துறை தலைவர் தகவலால் பரபரப்பு - Dinakaran ரஷ்ய பிரதிநிதிகளால் தாக்கப்பட்டார் அதிபர் புடினை கொல்ல முயற்சி: உக்ரைன் உளவுத்துறை தலைவர் தகவலால் பரபரப்பு கீவ்: ரஷ்ய அதிபர் புடினை கொலை செய்ய முயற்சி நடந்ததாக உக்ரைன் உளவுத்துறை தலைவர் கூறியது பரபரப்பை ஏற்படுத்தி உள்ளது. நேட்டோ அமைப்பில் இணைய எதிர்ப்பு தெரிவித்து, கடந்த பிப். 24ம் தேதி உக்ரைன் மீது ரஷ்யா போர் தொடுத்தது. போர் தொடங்கிய முதல்நாளே ரஷ்ய படைகள், உக்ரைன் அதிபர் ஜெலன்ஸ்கி மற்றும் அவரது குடும்பத்தினரை கொலை செய்யும் நோக்கில் பாராசூட் மூலம் இறங்கி தாக்குதல்கள் நடத்தியதாகவும், அவர்களிடம் இருந்து முதலில் குடும்பத்தினரும், தொடர்ந்து ஜெலன்ஸ்கியையும் பத்திரமாக மீட்கப்பட்டதாகவும் உக்ரைன் அதிகாரிகள் தெரிவித்திருந்தனர். இந்நிலையில்,2மாதம் முன்பே ரஷ்ய அதிபர் புடினை கொலை செய்யும் முயற்சி நடந்ததாக உக்ரைன் உளவுத்துறை தலைவர் கைரிலோ புடானோவ் தெரிவித்துள்ளதாக ரஷ்யாவின் உள்ளூர் ஊடகங்கள் தெரிவித்துள்ளன. இதுகுறித்து அவர் கூறுகையில், ‘உக்ரைன் மீது படையெடுத்த பின்னர் ரஷ்ய அதிபர் புடினை, ஆர்மீனியா, அஜர்பைஜான், ஜார்ஜியா மற்றும் தெற்கு ரஷ்யாவின் சில பகுதிகளை உள்ளடக்கிய காகசஸ் பிராந்தியத்தின் பிரதிநிதிகள் படுகொலை செய்ய முயன்றனர். காகசஸின் பிரதிநிதிகளால் தாக்கப்பட்டார். இது ஒரு முற்றிலும் தோல்வியுற்ற முயற்சி. இது சுமார் இரண்டு மாதங்களுக்கு முன்பு நடந்தது’ என்று தெரிவித்தார். புடின் ரத்த புற்றுநோயால் பாதிக்கப்பட்டுள்ளதாக கூறப்பட்டும் நிலையில், இந்த தகவல் பரபரப்பை ஏற்படுத்தி உள்ளது. ரஷ்ய வீரருக்கு வாழ்நாள் சிறை * உக்ரைன் போரில் ஏராளமான ரஷ்ய வீரர்களை உக்ரைன் ராணுவம் சிறை பிடித்துள்ளது. அவர்களிடம் போர் குற்றம் தொடர்பான விசாரணை தொடங்கி நடந்து வருகிறது. இதில், தலைநகர் கீவ்வில் சைக்கிளில் சென்ற சாமானியர் ஒருவரை, 21வது ரஷ்ய வீரர் சுட்டுக்கொன்றதாக கூறப்படுகிறது. இது, போர் குற்றமாக கருதப்பட்டு அவரிடம் விசாரணை நடந்தது. அவருக்கு வாழ்நாள் சிறை தண்டனை விதித்து உக்ரைன் நீதிமன்றம் உத்தரவிட்டுள்ளது. உக்ரைன் போர் குற்ற வழக்கில் தண்டனை வழங்கப்படுவது இதுவே முதல் முறையாகும். 2,500 உக்ரைன் வீரர்களை ரஷ்யா சமீபத்தில் கைது செய்துள்ளது. அவர்களிடமும் ரஷ்யா போர் குற்ற விசாரணை நடத்த இருப்பது குறிப்பிடத்தக்கது. * போரை தீவிரப்படுத்தி உள்ள ரஷ்யா மீது அதிகளவிலான தடைகளை விதிக்க வேண்டும் என்று உக்ரைன் அதிபர் ஜெலன்ஸ்கி கோரிக்கை விடுத்துள்ளார். குறிப்பாக, அனைத்து ரஷ்ய வங்கிகள், ரஷ்ய எண்ணெய் ஏற்றுமதி, ரஷ்யாவுடனான அனைத்து வர்த்தகங்களுக்கும் தடை விதிக்க வேண்டும் என்று வலியுறுத்தி உள்ளார். அதிபர் புடின் கொல்ல முயற்சி உக்ரைன்


அமெரிக்க புதிய ஜனாதிபதி டொனால்டு ட்ரம்ப் ? – Ekuruvi You Are Here: Home → அமெரிக்க புதிய ஜனாதிபதி டொனால்டு ட்ரம்ப் ? அமெரிக்க புதிய ஜனாதிபதி டொனால்டு ட்ரம்ப் ? admin November 9, 2016 0 Comment canada அமெரிக்க அதிபர் தேர்தல் களம் பரபரப்பாக இருக்கிறது. வெற்றி பெறும் வேட்பாளர் 270 எலெக்ட்டொரல் ஓட்டுகளைப் பெற்றிருக்க வேண்டும். இந்நிலையில், ட்ரம்ப் மற்றும் ஹிலரி மாறி மாறி முன்னணியில் வந்து கொண்டிருந்தனர். இப்போது ஹிலரி 210 ஓட்டுகளைப் பெற, ட்ரம்ப் 244 ஓட்டுகளைப் பெற்று முன்னணியில் இருக்கிறார். இன்னும் 102 தேர்தல் வாக்குகள் பெற்றால் ஜனாதிபதி தேர்தலில் மக்கள் வாக்கெடுப்பில் டொனால்ட் டிரம்ப் வெற்றி பெறுவார் என்பது குறிப்பிடத்தக்கது. அமெரிக்கா ஜனாதிபதி தேர்தல் ; டொனால் டிரம்ப் முன்னிலையில் அமெரிக்க ஜனாதிபதி தேர்தல் நேற்றைய தினம் வாக்குபதிவுகளுடன் முடிவடையுள்ள நிலையில் பல மாநிலங்களில் தேர்தல் முடிவுகள் வெளியாகியுள்ளன. தற்போது வெளியாகியுள்ள தேர்தல் முடிவுகளின் அடிப்படையில் குடியரசு கட்சியின் ஜனாதிபதி வேட்பாளர் டொனால் டிரம்ப் ஜனநாயக கட்சியின் ஜனாதிபதி வேட்பாளரான ஹிலாரி கிளின்டனை விட 33 தேர்தல் வாக்குகளில் முன்னிலையில் உள்ளார். அமெரிக்க அதிபர் தேர்தல்: குடியரசுக்கட்சியின் டொனால்டு டிரம்ப் முன்னிலை||US-Election-Donald-Trump-Gains-In-Key-Battleground உலக நாடுகள் அனைத்தின் ஒட்டுமொத்த கவனத்தையும் கவர்ந்த அமெரிக்க ஜனாதிபதி பதவிக்கு நேற்று தேர்தல் நடந்தது. 2 முறை தொடர்ந்து ஜனாதிபதியாக இருந்துவரும் ஒபாமாவின் பதவிக்காலம் முடிவு அடைவதால், அந்த நாட்டின் புதிய ஜனாதிபதியை (45-வது ஜனாதிபதி) தேர்ந்தெடுப்பதற்காக நடந்த இந்த தேர்தலில், அவரது ஜனநாயக கட்சி வேட்பாளர் ஹிலாரி கிளிண்டனுக்கும் (வயது 69), குடியரசு கட்சி வேட்பாளர் டொனால்டு டிரம்புக்கும் (70) இடையே கடும்போட்டி நிலவியது. இருவரும் நாடு முழுவதும் சூறாவளி சுற்றுப்பயணம் செய்தும், 3 முறை நேருக்கு நேர் விவாதம் செய்தும் அனல் பறந்த பிரசாரத்தில் ஈடுபட்டனர்.அமெரிக்க அதிபர் தேர்தல் வாக்குப் பதிவு முடிவடைந்துள்ள நிலையில், வாக்கு எண்ணிக்கை தற்போது நடைபெற்று வருகிறது. மொத்தமுள்ள 538 தொகுதிகளில் 270-ல் வெற்றி பெறுபவர்கள் தான் அடுத்த அதிபராக தேர்வு செய்யப்படுவார்கள். இதனிடையே தேர்தல் முடிவுகள் அறிவிக்கப்பட்டு வருகிறது. கெண்டக்கி மற்றும் இந்தியானா மாகாணத்தில் டொனால்டு டிரம்ப் வெற்றி பெற்றுள்ளார். ஹிலாரி வெர்மாண்ட் மாகாணத்தை வென்றுள்ளார். தற்போது வரை டிரம் கையே ஓங்கியுள்ளது. ஹிலாரி கிளிண்டன் பின் தங்கியுள்ளதால் அமெரிக்க பங்குச்சந்தைகளில் வீழ்ச்சி ஏற்பட்டுள்ளன தமிழீழ விடுதலைப்புலிகளின் தாக்குதல் யுக்தியை பயன்படுத்திய இந்திய இராணுவம் ஜேப்பியார் உடலுக்கு மு.க.ஸ்டாலின் அஞ்சலி ஸ்காபுரோவில் கார் மோதி சிறுமி படுகாயம்


Begin typing your search above and press return to search. 404 - Sorry this page never returned from a trip to server. - மத்திய & மாநில அரசுகளின் தொழிலாளர் விரோதப்போக்கை எதிர்த்து சேலத்தில் ஆர்.எஸ்.எஸ் அமைப்பின் எச்சரிக்கை நாள் ஆர்ப்பாட்டம்! - அதிகரிக்கும் கவனக்குறைவால் ஏற்படும் மரணம் - தீர்வு என்ன ? - கம்பம் அருகில் இளம் வாலிபரை நண்பர்களே சேர்ந்து கொலை ! கம்பம் அருகே பதற்றம் ! - 21 கிலோ கஞ்சாவை பதுக்கி வைத்திருந்த திண்டுக்கல் இளைஞர்கள் ! - குடிக்க அனுமதிக்காததால் பெற்ற தாயை சுத்திலால் அடித்து கொன்ற திண்டுக்கல் வாலிபர் !


அதிகமானோர் கோவிட் தொற்றுக்குள்ளான நாடுகளின் பட்டியலில் இந்தியாவுக்கு 3ஆவது இடம் - Vanakkam Malaysia Home/Latest/அதிகமானோர் கோவிட் தொற்றுக்குள்ளான நாடுகளின் பட்டியலில் இந்தியாவுக்கு 3ஆவது இடம் புதுடில்லி, ஜூலை 11 – கோவிட் தொற்றினால் அதிகமாக பாதிக்கப்பட்ட மக்களைக் கொண்ட நாடுகளின் பட்டியலில் இந்தியா தற்போது மூன்றாவது இடத்தை பெற்றுள்ளது. இந்தியாவில் இந்த உயிர்க்கொல்லி தொற்றுக்கு இதுவரை 822,603 பேர் உள்ளாகியுள்ளனர். அதோடு இதுவரை கோவிட் தொற்றினால் அந்நாட்டில் உயிரிழந்தவர்களின் எண்ணிக்கையும் 22,144 ஆக அதிகரித்துள்ளது. இதுவரை இந்த நோயினால் 516,206 பேர் முழுமையாக குணமடைந்துள்ளனர். கோவிட் தொற்றுக்கு உள்ளானவர்களில் இன்னும் 8.,944 பேர் கவலைக்கிடமான நிலையில் மருத்துவமனையில் சிகிச்சை பெற்று வருகின்றனர். அமெரிக்காவில் இதுவரை 136,671பேர் கோவிட் தொற்றினால் உயிரிழந்துள்ளனர். அந்நாட்டில் இன்னமும் 15,000த்திற்கும் மேற்பட்டோர் தீவிர சிகிச்சைப் பிரிவில் அனுமதிக்கப்பட்டுள்னர். இவர்களில் பலர் கவலைக்கிடமாக இருப்பதால் அமெரிக்காவில் கோவிட் தொற்று மேலும் பெரிய அளவில் உயிர்ச்சேதத்தை ஏற்படுத்தும் என மருத்துவர்கள் அஞ்சுகின்றனர். அமெரிக்காவில் இதுவரை கோவிட் தொற்றுக்கு 32 லட்சத்து 91,786 பேர் பாதிக்கப்பட்டுள்ளனர். அந்நாட்டில் தினசரி இந்த தொற்றின் பாதிப்பக்கு ஆளாகி வருபவர்களின் எண்ணிக்கை தொடர்ந்து அதிகரித்து வருகிறது. அமெரிக்காவுக்கு அடுத்து உலகில் கோவிட் தொற்றினால் மோசமான பாதிப்புக்கு உள்ளான நாடாக பிரேசில் விளங்குகிறது.. அந்த தென் அமெரிக்க நாட்டில் இதுவரை 70,524 பேர் மரணம் அடைந்துள்ளனர். அந்நாட்டில் 18 லட்சத்து 4,338 பேர் தொற்றுக்கு உள்ளாகியுள்ளனர். 8,000த்திற்கும் மேற்பட்டோர் தீவிர சிகிக்சை பிரிவில் அனுமதிக்கப்பட்டுள்ளனர். லஞ்சம் வாங்கும் எல்லை பாதுகாப்பு அதிகாரிகள் துரோகிகள் – IGP சாடல்


text: என் தாய் வழி பாட்டனார் புதுக்கோட்டை மற்றும் காரைக்குடிக்கு நடுவில் அமைந்திருக்கும் திருமெய்யம் என்ற ஊரைச் சேர்ந்தவர். அந்த வைணவ திவ்யதேசம் பற்றி எனக்கு நிறைய சொல்லியிருக்கிறார். அவர் காலமாகி கிட்டத்தட்ட 25 ஆண்டுகளுக்கு பின் தான், அக்கோயிலுக்கு சென்று பெருமாளை முதல் முறை தரிசித்தேன். அதன் பின்னர், ஒரு 3-4 முறை சென்றிருப்பேன். மலையைக் குடைந்து உருவாக்கப்பட்ட 8-ஆம் நூற்றாண்டு கோயிலிது. மலைக்கு மேல் கோட்டை உள்ளது. சில இடங்களில் சிதிலமடைந்த நிலையில் கோயிலை சுற்றி மதில் சுவரை காணலாம். திருமெய்யம் பற்றி சுஜாதா தேசிகன் அவர்களின் அருமையான இடுகை இங்கே! திருமெய்யராக கிடந்த கோலத்திலும் சத்யகிரி நாதராக நின்ற கோலத்திலும் பெருமாள் அருள் பாலிக்கும் திவ்ய தேசமான திருமெய்யத்தில், சுமார் 50 ஆண்டுகளாக (7 ஆண்டுகளுக்கு முன் நடைபெற்ற சம்ரோக்ஷணத்தின் போது கோயிலின் எல்லா உத்சவ மூர்த்திகளுக்குமான திருமஞ்சனத்தை தவிர்த்து) பகவத் இராமானுசரின் திரு அவதார திரு நட்சத்திர தினம் கூட அனுசரிக்கப்படாமலேயே இருந்து வந்தது சற்றே வேதனையான விஷயம்! உடையவரின் உத்சவத் திருவுருவம் எழுந்தருளப் பண்ணப்படாமல் கருவூலத்திலேயே வைக்கப்பட்டிருந்தது. எனது உறவினர் ஒருவர் முயற்சியின் பேரில், எம்பெருமானாரின் உத்சவ மூர்த்தியை, இவ்வருடம், அவரது அவதார திருநட்சத்திர நாளில் (27 ஏப்ரல் 2012) உள் மண்டபத்தில் எழுந்தருளப் பண்ணவும் சிறிய அளவில் உத்சவம் நடத்தவும் உரிய அனுமதி பெறப்பட்டது. அதன்படி, ஏப்ரல் 27 அன்று உபதேச (ஆட்காட்டி விரல் மடங்கி கட்டை விரலுடன் ஒரு வட்டம் ஏற்படுமாறு சேர்ந்து, மற்ற மூன்று விரல்களும் மேல் நோக்கியபடி இருக்கும்) முத்திரையுடன் கூடிய ராமானுசரின் அழகிய உத்சவ மூர்த்தி, ஆழ்வார் மண்டபத்தில், உடையவரின் மூலவ மூர்த்திக்கு நேர் எதிரே எழுந்தருளினார். எம்பெருமானாருக்கு திருமஞ்சனம், முறையான நாலாயிர பிரபந்த சேவையும், சாற்றுமுறையும் நடைபெற்றன. பட்டு வஸ்திரமும், மாலைகளும் சாத்திக்கொண்டு எம்பெருமானார் தேஜஸ்வியாக அருள் பாலித்தது கண்கொள்ளா காட்சி! இரு ஆச்சரியமான விஷயங்களை இதை வாசிப்பவரிடம் பகிர்ந்து கொள்வது அவசியம் என்று நினைக்கிறேன். பெருமாள் கிடந்த கோலத்தில் அருளும் திவ்யதேசங்களில், திருமெய்யரின் மூலவ மூர்த்தியே, நீள அளவிம், மற்ற திவ்யதேச மூலவர்களைக் காட்டிலும் பெரியவர்! மற்றொன்று, திருமெய்யத்தில் உபதேச முத்திரையுடன் கூடிய எம்பெருமானாரின் உத்சவ மூர்த்தி, விசேஷமானது, காண்பது அரிது! வைணவ சம்பிரதாயத்தில், உபதேச முத்திரையில் மேல் நோக்கி இருக்கும் மூன்று விரல்களும், சித்தம், அசித்தம் மற்றும் ஈஸ்வர தத்வங்களாகிய தத்வத்ரயத்தையும், திருமந்திரம், த்வயம் மற்றும் சரம ஸ்லோகங்களான ரகஸ்யத்ரயத்தையும் குறிப்பவை. ஆட்காட்டி மற்றும் கட்டை விரலும் சேர்வதால் ஏற்படும் வட்டம், பூர்ண சரணாகதியால் அடையவல்ல பரமபதத்தை குறிப்பதாகும். இப்படி உபதேச முத்திரையுடன் அருள் பாலிக்கும் எம்பெருமானார் திருவுருவம், திவ்யதேசங்களில், திருப்பதி மற்றும் ஸ்ரீரங்கத்தில் மட்டுமே காணப்படுகிறது. பக்தர்களின் நித்ய தரிசனத்துக்காக, உடையவரின் உத்சவ விக்ரஹம், திருமெய்யரின் சன்னதியில் எழுந்தருளப் பண்ணப்பட்டு இருப்பதாலும், இதற்கு இந்து அறநிலையத்துறையின் அனுமதி கிடைக்கும் என்று நம்புவதாலும், திருமெய்யம் செல்லும் அன்பர்கள் இனி வருடம் முழுதும், பெருமாளோடு, எம்பெருமானாரையும் ஒரு சேர, அகம் மகிழ சேவிக்கலாம்! திருமெய்யத்தில் உடையவர் வழிபாடு மீண்டும் துவக்கப்பட்டதற்கு திருமெய்ய மக்களில் பலர் தங்கள் மகிழ்ச்சியை தெரிவித்துக் கொண்டனர். சாதி பேதமின்றி, ஸ்ரீமன் நாராயணனை சரணடைந்தவர்கள் அனைவரும் வைணவர்கள் என்றதோடு நில்லாமல், திருக்கோட்டியூர் கோயில் கோபுரத்தில் ஏறி நின்று, தனது ஆச்சாரியனான திருக்கோட்டியூர் நம்பியின் கட்டளைக்கு மாறாக, அஷ்டாட்சர மந்திரத்தை அனைவருக்கும் உபதேசித்தவர் அண்ணல் இராமனுசன்! வைணவ சம்பிரதாயத்தை நெறிப்படுத்தி, கோயில் ஒழுக்கை ஏற்படுத்தி, வைணவம் செழித்து தழைக்க இவ்வுலகில் அவதரித்த எம்பெருமானார், வைணவ குரு பரம்பரை என்ற ஆரத்தின் நடுநாயகமாய் திகழும் மாணிக்கம் போன்றவர் என்றால் அது மிகையில்லை. உடையவர் சம்பந்தம் இருந்தால் மட்டுமே, பூரண சரணாகதி நிலையிலும், பெருமாளை பற்ற முடியும் என்பது வைணவ பெருந்தகைகள் வாக்கு. அதனால், திவ்ய தேசங்களில், ராமானுச வழிபாடு என்பது கட்டாயம் கடைபிடிக்கப்பட வேண்டிய ஒன்றாகிறது. அப்பேர்ப்பட்ட மகான் அவதரித்து ஆயிரம் ஆண்டுகள் 2017-ஆம் வருடம் சித்திரையில் திருவாதிரை நட்சத்திர நாளன்று பூர்த்தியாவது ராமானுச அடியார்களுக்கு ஒரு முக்கிய நிகழ்வாகும். அதை, அவ்வாண்டும் முழுதும் ஒரு பொது நிகழ்வாக, விமரிசையாக, சொற்பொழிவு, வழிபாடு, திராவிட வேதம் என்று போற்றப்படும் நாலாயிர பாராயணம், தரும காரியங்கள் என்று பல இடங்களிலும் கொண்டாட வேண்டும். அதற்குள், வைணவர்கள் அனைவரும், பிரபன்ன காயத்ரி என்று போற்றப்படும் இராமனுச நூற்றந்தாதியை மனனம் பண்ணி, அதை பிறழாமல் பாராயணம் பண்ண கற்றுக் கொள்ளுதல் வேண்டும். அது போலவே, எல்லா வைணவ திவ்ய தேசங்களிலும், அபிமான ஸ்தலங்களிலும், ஏன், எல்லா விஷ்ணு கோயில்களிலும், உடையவரின் உத்சவ மூர்த்தி பிரதிஷ்டை செய்யப்படு, நித்ய கைங்கர்யத்துடனான ராமானுச வழிபாடு பரவலாக நடைபெற வேண்டும் என்பது பலரின் அவாவாக உள்ளது! மண்மிசை யோனிகள் தோறும் பிறந்து * எங்கள் மாதவனே கண்ணுற நிற்கிலும் காணகில்லா * உலகோர்கள் எல்லாம் அண்ணல் இராமானுசன் வந்து தோன்றிய அப்பொழுதே * நண்ணரு ஞானம் தலைக்கொண்டு * நாரணற்காயினரே (இராமானுச நூற்றந்தாதி 41) இராமானுச முனியின் சீரும் சிறப்பையும் புரிந்து கொள்ள கூரத்தாழ்வானின் சீடரான திருவரங்கத்து அமுதனார் அருளிய இப்பாசுரமே போதும்! அதாவது, "பரமபத நாயகனே நேரில் வந்து காட்சி அளித்தாலும், அஞ்ஞான இருளில் அதை உணர இயலாத நிலையில் இருந்த உலக மாந்தரெல்லாம், ராமானுஜர் அவதரித்த அக்கணமே, நல்ஞானம் பெற்று, நாராயணனுக்கு உற்றவர் ஆயினர்" என்பது இப்பாசுரத்தின் உரையாம்! உயர்ந்து மலர்ந்த திருமுடி அழகும், உறைந்து தழைந்த திருக்கேசமும், நயந்து சுற்றிய நல்ல குழலிணை நன்றாய்ச் சுற்றிய சிகாபந்தமும், பின்னெடுத்ததோர் பிடரியின் அழகும், பிரிந்து கூடிய முக்கோல் அழகும், கண்ணொடு பிரியும் அரவப்படமாய் கண்களை மயக்கும் அழகிய முதுகும், காணக்காணத் திகட்டிடாது கவினாய்த் தோன்றும் இராமாநுஜநே! தேனாம் உன்னடிச் சரணம் அடைந்தோம் தினமும் எம்மைக் காத்தருள் என்றே.. காத்தருள் என்றே! எ.அ.பாலா பல கிரிக்கெட் பதிவுக்கு பிராயச்சித்தம் இந்த பதிவு ! பன்ச் வெச்சா இட்லி தாண்டா Rated PG - for Pseudo-DK, DMK, Liberals, Marxists.... Monday, April 30, 2012 என் தாய் வழி பாட்டனார் புதுக்கோட்டை மற்றும் காரைக்குடிக்கு நடுவில் அமைந்திருக்கும் திருமெய்யம் என்ற ஊரைச் சேர்ந்தவர். அந்த வைணவ திவ்யதேசம் பற்றி எனக்கு நிறைய சொல்லியிருக்கிறார். அவர் காலமாகி கிட்டத்தட்ட 25 ஆண்டுகளுக்கு பின் தான், அக்கோயிலுக்கு சென்று பெருமாளை முதல் முறை தரிசித்தேன். அதன் பின்னர், ஒரு 3-4 முறை சென்றிருப்பேன். Sunday, April 29, 2012 இரண்டு படங்களுக்கும் குறைந்த பட்சம் ஆறு வித்தியாசங்கள் ( ஒற்றுமை நிறைய !) இருக்கிறது. கண்டுபிடியுங்க பங்காரு லக்ஷ்மன் கூட ஏதாவது ஒரு காவி உடை சாமியாரை சந்தித்திருந்தால் தப்பித்திருக்கலாம். காஞ்சி சங்கர மடம் ஒரு காலத்தில் இப்படி தான் இருந்தது ! Saturday, April 28, 2012 தமிழகத்தின் மிகப் பெரிய(?) ஆதீனமான மதுரை ஆதீனத்தின் 293வது ஆதீனமாக நித்தியானந்தா முடிசூட்டப்பட்டுள்ளார். - செய்தி தமிழ்நாட்டில் திருஞான சம்பந்தரால் வளர்க்கப் பட்ட தமிழ் சைவ மதமும், தமிழும் தழைத்தோங்க ஹிந்தி ஹிந்து கடவுள்களை வணங்குவோம். Friday, April 27, 2012 விஜய் டிவி என்று நினைக்கிறேன் கேட்கும் கேள்விக்கு சம்பந்தம் இல்லாமல் பதில் சொல்ல வேண்டும். கேள்வி: புதுக்கோட்டை இடைத்தேர்தலில் தி.மு.க போட்டியிடுமா? அழகிரி பதில்: நான் போட்டியிடவில்லை வாசகர்களுக்கு சில கேள்விகள் சிலுக்கை இருமுறை நேரில் சந்தித்து பேட்டி எடுத்திருக்கிறேன். அவரது உடல்மொழியை வித்யா அப்படியே கொண்டுவந்திருக்கிறார். க்ரேட். - வாக்கு மூலம், ரைட்டர் பாரா 1. கேள்வி: நக்மாவை பேட்டி எடுத்த எழுத்தாளர் யார் ? பிரங்கி ஊழல் புதிதாக வெடித்துள்ளது - செய்தி 2. பிரங்கி ஊழல் விசாரணைக்கு அரசு எவ்வளவு செலவு செய்துள்ளது ? 3. மூன்றாவது கேள்வி, 3 படம் தோல்வி, எனக்கும் அதுக்கும் சம்பந்தம் இல்லை என்று ரஜினி அறிக்கை - செய்தி கோச்சடையான் பாபா போல வெற்றி பெறுமா ? பேத்தலான பதிலுக்கும், சரியான பதிலுக்கும் பரிசு உண்டு. சச்சின் ராஜ்ய சபா எம்.பி என்ற நியூஸ் வந்தவுடன், ஆங்கில டிவி சேனல் "இவர் பாதி நேரம் கிரிக்கெட் விளையாடுகிறார், இவர் எப்படி பாராளுமன்றம் வருவார்?" என்று விவாதம் செய்ய ஆரம்பித்துவிட்டார்கள். சோனியாவை சந்தித்த சச்சினை பார்த்த பிஜேபி மற்றும் சில எதிர்க்கட்சிகள் உள்ளுக்குள் கடுப்பாக இருந்தாலும், இதை சந்தோஷமாக வரவேற்றாரகள். காரணம் சச்சின். அவரை பற்றி ஏதாவது சொன்னால் நிச்சயம் பப்ளிக் தங்கள் மீது கோபப்படுவார்கள் சும்மா இருக்கிறார்கள். சச்சின் எப்படி எம்.பி ஆகலாம் அவர் வருடத்தில் முக்கால்வாசி நேரம் கிரிக்கெட் தானே விளையாடுகிறார் என்று டைம்ஸ் ஆப் இந்தியா இன்று சந்தேகம் எழுப்பியுள்ளது. சோனியா, மன்மோகன் சிங் ஆசியுடன் இருக்கும் மத்திய ரசாயனம் மற்றும் உரத்துறை அமைச்சரே பாராளுமன்றம் பக்கம் அடிக்கடி வராத போது சச்சின் வந்தால் என்ன வரவில்லை என்றால் என்ன ? வீட்டு வரவேற்பறையில் உபயோகம் இல்லை என்றாலும் சில சமயம் அழகிய க்ரோட்டன்ஸ் செடிகள் வைப்பதில்லையா ? அது மாதிரி தான் இதுவும். தில்லியின் அதிகார வட்டாரத்தில், மிகவும் கவர்ச்சியான, வாக்கு வன்மையுடைய வழக்கறிஞராகவும், செல்வந்தரான அரசியல்வாதியாகவும் அறியப்படுபவர் அபிஷேக் மனு சிங்வி. இவர் தொடர்பான மிகுந்த சர்ச்சைக்குரிய குறுந்தகடு வெளியானவுடன், St.Stephens, ஹார்வர்டு மற்றும் கேம்பிரிட்ஜ் மாணவரான இவர் மிகவும் சரியான நகர்த்தல்களுடன் அதை எதிர்கொண்டார். மிகவும் துரிதமாகச் செயற்பட்டு, செய்தி சானல்கள் மற்றும் இதர ஊடகங்கள் வாயிலாக இந்த குறுந்தகட்டில் அடங்கிய காட்சிகள் வெளிவருவதை தடுக்க நீதிமன்றத்தின் மூலம் ஒரு தடையுத்தரவைப் பெற்றார், தவிர இந்த குறுந்தகட்டின் சூத்ரதாரியாக அறியப்படும் தனது ஓட்டுநரின் மூலமாகவே, முன்விரோத்த்தின் காரணமாக குறுந்தகட்டின் காட்சிகளை மிகைப்படுத்தி, ஒரு பழிவாங்கும் படலத்தை அரங்கேற்றினேன் என்றும் கூற வைத்தார். இதைவிட ஒரு திறமையுள்ள வழக்கறிஞரால் என்ன செய்ய முடியும்? இவ்வாறு விவகாரத்தின் நதிமூலத்தையே நிர்மூலமாக்கிவிட்டாலும், துரதிருஷ்டவசமாக இது 2007 ஆம் ஆண்டு போலில்லாமல், 2012 ஆம் ஆண்டு. இதே ஐந்தாண்டுகளுக்கு முன்னதாக இருந்திருந்தால், தற்போது எடுக்கப்பட்ட நடவடிக்கைகளே இது போன்ற விவகாரத்திற்கு சமாதி கட்டப் போதுமானது. ஆனால், 2012 இல், ட்விட்டர், ஃபேஸ்புக் போன்ற சமூக வலைத்தளங்களுக்கான யுகத்தில், இவை போதுமானதாக இல்லை. தொலைக்காட்சி செய்தி ஊடகங்கள் நீதிமன்றத் தடையுத்தரவைக் காரணம் காட்டி, இச்செய்தி பற்றி ஒருபுறம் மெளனம் சாதிக்க, மறுபுறம் ஏனைய ஊடகங்களும் இது பற்றிய விவாதம் நட்த்தவோ அல்லது குறைந்தபட்சம் செய்தி வெளியிடவோ கூட மெனக்கெடவில்லை. இன்னமும் சொல்லப் போனால், நீதிமன்றத் தடையாணை பிறப்பிப்பதற்கு முன்னதாகவே சில தொலைக்காட்சி செய்தி ஊடகங்கள் இக்குறுந்தகட்டினைப் பெற்றுவிட்டிருந்தன, ஆனாலும் அவர்களே அறிந்த காரணங்களுக்காக இது தொடர்பாக எவ்வித நடவடிக்கையும் இல்லை. சமூக வலைத்தளங்கள் மட்டும் இல்லையெனில், இவ்விஷயம் எங்கு துவங்கியதோ, அங்கேயே முடிந்திருக்கும். ஆனால் சிங்வியின் துரதிருஷ்டம், ட்விட்டரில் இச்செய்தி பரவத் துவங்கியவுடன் கட்டுப்படுத்த முடியாமல் போனது. நீதிமன்றத் தடையாணை இருந்தபோதிலும், சிங்வியின் சர்ச்சைக்குரிய வீடியோ யூடியூப் தளத்தில் கசியவிடப்பட்டது, தவிர ட்விட்டரில் தொடர்ந்து மூன்று நாட்களுக்கு சிங்வி அதிகம் விவாதிக்கப்படும் விஷயங்களில் ஒருவராக இருந்தார். ஒரு விஷயத்தின் மீதான மக்களின் நாட்டமும், ஒரு செய்தியின் மீதான முக்கியத்துவமும் மிகவும் குறுகிய இக்காலகட்டத்தில், இதை ஒரு அளப்பரிய சாதனை என்றே கூற வேண்டும். ஒருபுறம் ட்விட்டரில் “நாயால் கடிபட்ட ட்ரைவர், ட்ரைவரால் கடிபட்ட மாஸ்டர்” போன்ற ஹாஸ்யங்கள் பெருகிக் கொண்டிருக்க, நீதிமன்ற வளாகத்தில் இத்தகைய ஒரு அவலம், அதுவும் பாலியல் உறவுக்கு ப்ரதியுபகாரமாக நீதிபதிஸ்தானம் என்ற விஷயமே விவாதிக்கப்பட்டதில் கவனிக்கத்தக்க அம்சமாக விளங்கியது. இதனால் விளைந்த கோபம் உணரக் கூடியதாகவும், விமர்சன்ங்கள் மிக்க் கூரியதாகவும், கேள்விகள் மிகவும் நியாயமானதாகவும் இருந்தன. எவ்வாறு ஒரு சாதாரண ட்ரைவரால் இவ்வளவு தாக்கத்தை ஏற்படுத்தக்கூடிய ஒரு செயற்கையான நிகழ்வை அரங்கேற்ற முடிந்தது? அவரால் எவ்வாறு மீடியாக்களுடன் தொடர்பை ஏற்படுத்திக் கொள்ள முடிந்தது? சிங்வி வீடியோவை நம்பக் கூடிய வகையில் மிகைப்படுத்த எவ்வாறு அவருக்குப் பணம் கிட்டியது? அந்த நிகழ்வு நீதிமன்ற வளாகத்தில் நடந்த்தா? வீடியோவில் தொடர்புடைய பெண்மணி ஒன்பது மாதங்களில் நீதிபதி பதவி அளிக்கப்படும் என உறுதியளிக்கப்பட்டாரா? இவ்வாறு ட்விட்டரில் எழுப்ப்ப்பட்ட அநேக கேள்விகளுக்கும் விடையில்லை. அதே சமயம், ஒரு சாரார் இது இரு வயதினரிடையே மிகவும் அந்தரங்கமாக நடைபெற்ற நிகழ்வு இது என்றும் மற்றொரு சாரார், சிங்வி ஒரு பொது மனிதர், ஒரு ராஜ்யசபை உறுப்பினர், தன்னுடைய பதவியை துஷ்ப்ரயோகம் செய்து, ஒருவருடான பாலியியல் உறவுக்கு மாற்றாக, நீதிபதி பதவியைப் பெற்றுத் தருவதாக வாக்குறுதி தருவது ஏற்கவே முடியாதது என இருசாராரிடையே பற்றி எரியும் விவாதம் நிகழ்ந்து கொண்டிருந்தது. இவ்வாறு இவையனைத்தும் ட்விட்டரில் ஒருபுறம் நிகழ்ந்து கொண்டிருக்க, மீடியாக்கள் அதிசமாய் மெளனம் சாதித்தன. இவ்விவகாரத்தில் தம்முடைய பங்கை சுத்தமாக பகிஷ்கரித்து, ட்விட்டரில் இதனை விவாதிப்பதற்கு ஒரு களமேற்படுத்திக் கொடுத்தது. இவ்வளவு தீர்மானமாக இவ்விவகாரத்தை எதிர்கொண்டு, நடந்தவையனைத்துமே நாடகம் என்ற பாவனையிலிருந்த சிங்வியை இவ்விவகாரத்தின் வீச்சு மெல்லத் தாக்கத் துவங்கியது. பாராளுமன்றக் கூட்ட்த்தொடர் துவங்கவிருந்த நிலையில், பாஜக இவ்விவகாரத்தைச் சரியாகப் பிடித்துக் கொண்டபோது, சிங்விக்கு தாம் பதவி விலகுவதைத் தவிர வேறு வழியிருக்கவில்லை. இது போன்றதான பாலியியல் சர்ச்சைகள் ஒன்றும் புதிதானவை அல்ல, இதுபோன்ற சர்ச்சைகள் உலகின் அநேக நாடுகளிலும் அரசாங்கங்களை உலுக்கியிருக்கிறது. தவிர, இந்தியாவிலும் ஒரு அரசியல்வாதி இவ்வாறான நிலையில் பிடிபடுவது அப்படி ஒன்றும் புதிதான விஷயம் அல்ல, ஆனாலும் இச்சமயம் இவ்விஷயத்தைப் பொருத்தமட்டில் மீடியாவின் போக்குதான் மிகவும் வியப்புக்குரியதான ஒன்று. இந்தியாவைப் பொருத்தவரை மீடியாவானது மிகுந்த செல்வாக்குடைய அரசியல்வாதிகளுக்கானதாகவே திகழ்கிறது. சில விஷயங்களில் பொது மக்கள் இவற்றில் வெளியாகும் விஷயங்களை ஏற்பதைத் தவிர வேறு வழியில்லாமலே போகிறது. தனிப்பட்ட ஒரு நபரின் கருத்தானது செய்தியாக உருமாற்றம் பெறுவதால் உண்மையான புலனாய்வு ஊடகவியல் பின்னுக்குத் தள்ளப்படுகிறது. இதனால் நீண்ட காலமாகவே செய்தி என்பது ஒருவழிப் பாதையாகவே திகழ்கிறது. இதுபோன்ற சமூக வலைத்தளங்களின் வருகையால், குறிப்பாக ட்விட்டர் போன்றவற்றால், சாதாரண நிலையிலுள்ளவர்கள் தங்களது கருத்துகளையும், எண்ணங்களையும் பிரதிபலிக்க ஒரு சிறந்த தளம் ஏற்பட்டுவிட்ட்தாக்க் கருதுகின்றனர். ஆக செய்திகள் இனி எப்போதும் ஒருவழிப் பாதை ஆகா. மீடியாக்கள் நிரா ராடியாவின் உரையாடல்களைப் புறக்கணிக்க எத்தனித்தபோது, கீ போர்டுகளையும், அகண்ட அலைவரிசை இணைய இணைப்புகளையுமே ஆயுதங்களாகத் தரித்தவர்கள் மூலம் மீடியா இவற்றை விவாதிக்க வேண்டிய கட்டாயத்திற்கு தள்ளப்பட்டது. உபி தேர்தலின்போது மீடியாக்கள் வெறுமனே ராகுலும், பிரியங்காவும் கையசைப்பதையே காட்டிக் கொண்டிருந்தபோது ட்விட்டர் பயனாளர்களுக்கு இன்னமும் அதிகம் தெரிந்திருந்த்து. இது போன்ற பல நிகழ்வுகள் மீடியாக்கள் மீது ஒருவகையான அவநம்பிக்கையைத் தோற்றுவித்துவிட்டிருந்தன. பெரும்பாலான பிரபல மீடியாக்கள் சிங்வி விஷயத்தை முற்றிலுமாக மூடி மறைக்க எத்தனிக்கையில், ட்விட்டர் அதற்கு நேரெதிர்மாறாக நடந்து கொண்டது. மீடியாக்கள் இவ்விஷயத்தை மூடி மறைத்தபோது, ட்விட்டர் இவ்விஷயத்தை முன்னெடுத்துச் சென்றது. இன்றைய யுகத்தில் தடையுத்தரவுகளும், தடைகளும் அர்த்தமில்லாத விஷயங்களாகிவிட்டன. அரசாங்கத்தின் பல முன்னெடுப்புகளையும் தாண்டி, எவராலும் இந்த வீடியோ பரவுவதைத் தடுக்க இயலவில்லை. சிங்வி ராஜிநாமா செய்த்தும், திடீரென விழித்துக் கொண்ட்து போல் மீடியாக்கள் ட்விட்டருக்குப் பக்க வாத்யம் இசைக்கத் துவங்கின. இது சமூக வலைத்தளங்களின் வெற்றி என மீடியாக்கள் கோஷித்தன, ஒருசாரார், இது சமூகவலைத்தளங்களின் அயோக்யத்தனம், அவற்றிற்கு சில கட்டுப்பாடுகளை ஏற்படுத்த வேண்டுமென்று குமுறினர். கடைசியாக இச்செய்தியின் பொருளானது மக்களால் மக்களுக்காக ஏற்படுத்தப்பட்ட ஒரு ஊடகத்தின் வாயிலாக நிலைநிறுத்தப்பட்டது. இதனால் சமூகவலைத்தளங்கள் செய்வதனைத்துமே சரியென்றாகிவிடுமா என்றால் இல்லை. நிஜத்திலுள்ளது போலவே அங்கும் குடாக்குகளும், கிறுக்கர்களும், அர்த்தமில்லாமல் பேசுபவர்களும், உணர்ச்சி ததும்பப் பேசுபவர்களும், கருத்தே இல்லாமல் ஜோடனையாகப் பேசுபவர்களும் நிறைய உண்டு. சமூகவலைத்தளங்கள் பற்றிய ஒரு சிறந்த விஷயம் என்னவெனில், இங்கு தனியொருவர் தனது தனிப்பட்ட கருத்தை மட்டுமே நிலைநிறுத்தவியலாது; தனியொரு நபர் ஒரு விவகாரத்தை திசை திருப்பி இழுத்துச் செல்ல முடியாது; என் வழியே சிறந்த வழி என்றும் கூற இயலாது. சமூகவலைத்தளங்கள் தங்களைத் தாங்களே மிகவும் நேர்த்தியாக கட்டுப்படுத்திக் கொள்கின்றன. உரத்த அர்த்தமில்லாத பேச்சுக்கள் எப்பொழுதும் அதிக கவனம் பெறுவதில்லை, அவ்வமயம் நிதானமான கருத்துக்கள் மிகுந்த முக்கியத்துவம் பெறுகின்றன. நான் கண்டவரையில் தொலைக்காட்சி ஸ்டூடியோக்களில் நடைபெறுவதை விட அதிக சிந்தனையூட்டக்கூடிய கருத்தாக்கங்களும், விவாதங்களும் ட்விட்டரில் நடைபெறுகின்றன. இதற்குப் பிறகும் மீடியாக்கள் விழித்துக் கொள்ளவில்லையென்றால் காலச் சூழலில் அவை பின்னுக்குத் தள்ளப்படும். பரபரப்புச் செய்திகளுக்காகவும், இன்ன பிற விஷயங்களுக்காகவும் மக்கள் தொலைக்காட்சிப் பெட்டிகளுக்கு பதிலாக ட்விட்டரை நாடும் யுகத்தில், மீடியாக்கள் இதுபற்றி மிகுந்த கவலையும் அக்கறையும் கொள்ள வேண்டும். அபிஷேக் மனு சிங்வியைப் பொறுத்தமட்டில் அவர் மிகவும் தவறான சூழலில், தவறான இடத்தில் பிடிபட்டிருக்கிறார். ட்விட்டர் யுகத்தில் இது மன்னிக்கப்பட முடியாத்தாகும். (இக்கட்டுரையின் மூலத்தை CentrerightIndia தளத்தில் எழுதியவர் சுனந்தா வஸிஷ்ட் அவர்கள், தமிழில் யதிராஜ சம்பத் குமார், ) நாளைக்கே இவர் ஜனாதிபதி பதவிக்கு தேர்ந்தெடுத்தாலும் ஆச்சரியப்பட கூடாது. இந்தியாவில் எதுவும் நடக்கலாம்! Saturday, April 21, 2012 Thursday, April 19, 2012 நேற்று சின்னசாமி அரங்கில் நடந்த ஆட்டத்தில், டாஸை வென்ற தாதா முதல் பேட்டிங்கை தேர்வு செய்தார்! (கெய்லின் கொலவெறிக்கு தொடக்கத்திலேயே வாய்ப்பு தர வேண்டாம் என்ற எண்ணமோ என்னவோ :)) ரைடர்-ராபின் உத்தப்பா களமிறங்கினர். உத்தப்பா இம்முறை ’ஊத்தப்பா’ போல சொதப்பாமல், ராபின்(ஹுட்) போல பரிமளித்தார்! இந்த நேரத்தில் உங்களுக்கு, மும்பையின் பல கோச்களில் ஒருவரான ராபின் சிங் நினைவுக்கு வரவே கூடாது! 5 நாள் டெஸ்ட் ஆடும் அணிகளுக்குக் கூட ஒன்றிரண்டு பயிற்சியாளர்கள் தான். ஆனால், இந்த 40 ஓவர் ஐபிஎல் கூத்துக்கு, ஒவ்வொரு அணிக்கும், பேட்டிங் கோச், ஃபீல்டிங் கோச், போலிங் கோச், ரன்னிங் கோச், ஜாகிங் கோச் ... என்று நவஜீவன் எக்ஸ்பிரஸ் போல இத்தனை கோச்களும் கம்ப்யூட்டர் அனலிஸ்ட், உடற்பயிற்சியாளர், உளவியல் வல்லுனர் என்று உதிரிகளும் ஏன் என்று புரியவில்லை! ஆனால், அதே நேரம், சியர் லீடர்ஸ் அவசியம் என்பது மிகத்தெளிவாகப் புரிகிறது! அதோடு, ஐபிஎல்-இல் பணத்தை தண்ணி போல இறைத்து, கிரிக்கெட் பைத்தியம் பிடித்த நம் மக்களுக்கு அப்பைத்தியம் துளியும் தெளியாமல் பார்த்துக் கொள்ளும் BCCI-இன் கெட்டிக்காரத்தனத்தை எவ்வளவு பாராட்டினாலும் தகும்! போட்ட துட்டை விட பல மடங்கு அள்ளி விடுகிறார்கள் என்பது வேறு விஷயம். இது BCCI-இன் நிர்வாகிகள் (ஓசியில்) ராஜ வாழ்க்கை வாழ்வதற்கு வழி வகுக்கிறது! இருட்டுச்சந்தில் ஒளிந்து கொண்டிருக்கும் அனானி “அகங்காரம் பிடித்த பாலா, கிரிக்கெட் ரசிகர்களை பைத்தியம் என்கிறார்” என்று கூக்குரல் இடுவதற்கு முன் ஒரு விஷயம் :) நான் சொன்ன அந்த கிரிக்கெட் பைத்திய பட்டியலில் முதல் ஆள் அடியேன் தான் என்று கூறி விடுகிறேன்! சரி, ஆட்டத்துக்கு வருகிறேன்! 7 ஓவர்கள் முடிவில், ரைடர் அவுட், புனே 63-1 என்று நல்லதொரு தொடக்கம். உத்தப்பா ஆட்டம் இன்னும் சூடு பிடித்ததில், அவர் (69 of 45) அவுட்டானபோது, ஸ்கோர் 117-3 (13 ஓவர்களில்) என்று புனே வலுவான நிலையில் இருந்தது. ஸ்மித் அவ்வளவு பிரகாசிக்கவில்லையெனினும், சாமுவேல்ஸ் ஒரு வாங்கு வாங்கியதில் (34 of 20), புனே 182 ரன்கள் என்ற இலக்கை அடைந்தது. கெய்ல், தில்ஷன் களமிறங்கியும், பங்களூரின் தொடக்கம் சொல்லிக் கொள்ளும்படி இல்லை! 10 ஓவர்கள் முடிவில், பங்களுர் 63-2. கெய்ல் அதிரடி எதுவும் இல்லை! ஆனால், அவர் (35 of 30) ஆட்டமிழக்காமல் இருந்தது பங்களூருக்கு ஆறுதலான விஷயம்! 12வது ஓவரில் கோலி அவுட்!!! தேவையான ரன்ரேட் 13.4 என்று RCB ரசிகர்களின் வயிற்றைக் கலக்கியது. Enough is enough என்று முடிவு செய்தது போல, கெய்ல், புனேவின் பெஸ்ட் பந்து வீச்சாளர் ராகுல் சர்மாவை தனது வதத்துக்கு இலக்காக தேர்ந்தெடுத்து, 13வது ஓவரில் செய்த துவசம்சத்தில் 5 சிக்ஸர்கள், அந்த ஓவரில் 31 ரன்கள். கெய்ல் பார்க்கத் தான் நெடுநெடுவென்று புஜபராக்கிரம காட்டான் மாதிரி தெரிகிறார்! ஆனால், அந்த 5 சிக்ஸர்களும் டைமிங்கோடு கூடிய அருமையான cricketing shots. கெய்ல் ஆடும்போது நேர் அம்பயர் ஹெல்மட் அணிந்து கொள்ளுதல் நலம் என்று எனக்குத் தோன்றியது! கெய்லின் இந்த விளாசல் காரணமாக, 6.3 என்ற ரன்ரேட் ஒரே ஓவரில், 8.3க்கு சென்றது. RRR 10.85 நல்ல பந்து வீச்சு காரணமாக ஆட்டம் மீண்டும் மெல்ல புனே பக்கம் சாயத் தொடங்கியது. 16வது நெஹ்ரா ஓவரில் ஒரு சிக்ஸர் அடித்து, அடுத்த யார்க்கர் பந்தில் கெய்லின் அருமையான இன்னிங்க்ஸ் (81 of 48) முடிவுக்கு வந்தது. RRR 13.8 சௌரப் திவாரி தடவிக் கொண்டிருந்தார்! டிவிலியர்ஸ் களமிறங்கினார். டிவிலியர்ஸ் மாத்யூஸ் வீசிய 18வது ஓவரில் (reverse switch hit) சிக்ஸர் அடித்தார்! பிரமாதமான Improvisation, Shot of the Day! சுத்தமாக பேலன்ஸ் இல்லாத நிலையில், டிவிலியர்ஸ் அத்தனை பலத்தை பிரயோகித்ததைப் பார்த்து பிரமிப்பாக இருந்தது!! திவாரிக்கும் ரோஷம் வந்து, அவரும் ஒரு சிக்ஸ் :) இதற்கு நடுவில், மைதானத்தில், புலியைப் (சிவமணி) பார்த்து பூனை சூடு போட்டுக் கொண்ட கதையாக, ஒரு ஜில்பா தலையர் டிரம்ஸ் தட்டிக் கொண்டிருந்தது நல்ல நகைச்சுவை காட்சி ;-) கடைசி 2 ஓவர்களில் 28 ரன்கள் தேவை. டிண்டாவின் அந்த அற்புதமான ஓவர் ஒரு anti climax. 7 ரன்கள் மட்டுமே கொடுத்து, கடைசி ஓவர் வீச இருந்த அனுபவமிக்க நெஹ்ராவுக்கு 21 ரன்கள் மிச்சப்படுத்தினார். புனே வெற்றி என்று உறுதியாக நம்பினேன்! ஆனல், டிவிலியர்ஸ் வேறு திட்டம் வைத்திருந்தது எனக்குத் தெரியாமல் போய் விட்டது :-) அவரது improvisation திறமையையும், Never say Die attitude-ஐயும் எவ்வளவு பாராட்டினாலும் தகும். கடைசி 4 பந்துகளில் 16 தேவை என்ற நிலையில், 2 low full toss பந்துகளை சிக்ஸர்கள் அடித்து, சமன்பாட்டை 2 பந்துகளில் 4 ரன்கள் என்று ஆக்கினார். 5வதில் ஒரு ரன் மட்டுமே. டிவிலியர்ஸ் காரணமாக ஏற்கனவே ரோஷம் பொங்கிய நிலையில் இருந்த திவாரி, கடைசிப்பந்தை பவுண்டரிக்கு வெளியே அனுப்பியதில், RCBக்கு ஒரு famous WIN. உடனே, வானம் பொத்துக் கொண்டு மழை கொட்டியது, வானத்து இமையவர் வாழ்த்து போல அமைந்தது! அத்துடன், சென்னைக்கு எதிராக கோலி வீசிய அந்த 28 ரன் ஓவர் மூலம் RCBக்கு பிடித்த சனி, இந்த அற்புதமான வெற்றி மூலம் விலகியது என்றும் கூறலாம் ;-) இப்படியாக, ஆட்டத்தில் 38 ஓவர்கள் (கெய்ல் 5 சிக்ஸர்கள் அடித்த ஓவரையும், கடைசி ஓவரையும் தவிர்த்து) பின் தங்கியிருந்த பங்களூர் அணி, ஒரு பிரமாதமான வெற்றியை பெற்றது!!!!! எ.அ.பாலா படத்தில் உள்ளது போல பாலாவை அன்புடன் தட்டிக்கொடுங்க, திட்டாதீங்க :-) Tuesday, April 17, 2012 இன்று தினத்தந்தியில் வந்த செய்தி: குமரி மாவட்டம் தமிழ்ராணி என்பவர் உறவினர் ஒருவருக்கு கொடுப்பதற்காக 1 நெக்லஸ், 1 பிரேஸ்லெட், 3 கம்மல் என 5 பவுன் தங்க நகையை ஒரு காகிதத்தில் பொதிந்து, சிறு பார்சல் கட்டிக்கொண்டிருந்தார். அப்போது, திடீரென மாடியில் உலர போட்டிருந்த துணிகளை எடுப்பதற்காக மாடிக்கு புறப்பட்டார். புறப்படும்போது, நகை பார்சலையும் கையில் எடுத்து சென்றார். மாடி சுவரில் நகை பார்சலை வைத்துவிட்டு துணிகளை எடுத்துக்கொண்டிருந்தார். அங்கு இரை தேடி வந்த ஒரு காகம், பார்சலை தின்பண்டம் என கருதி அதை எடுத்துக் கொண்டு பறக்க தொடங்கியது. இதைக்கண்ட தமிழ்ராணி அதிர்ச்சி அடைந்து கூச்சல் போட்டார். உடனே, அருகில் நின்றவர்கள் காகத்தை துரத்தி சென்றனர். சுமார் 200 மீட்டர் தொலைவில் ஒரு ஓட்டு வீடு கூரையில் காகம் அமர்ந்தது. உடனே, காகத்தை பின்தொடர்ந்து வந்தவர்கள் கையில் கிடைத்த பொருட்களால் காகத்தை பயமுறுத்தி விரட்டினர். இறுதியில் காகம் நகையை விட்டுவிட்டு பறந்து சென்றது. காகத்தை விரட்டி சென்றவர்கள் நகை பொட்டலத்தை மீட்டு தமிழ்ராணியிடம் ஒப்படைத்தனர். இதனால் காக்கா பிடிப்பது எவ்வளவு முக்கியம் என்று தெரிந்துக்கொள்ள வேண்டும். பிடிக்க முடியவில்லை என்றால் அட்லீஸ்ட் கல்லால் அடிக்கவாவது செய்ய வேண்டும். எ.அ.பாலாவை பலர் பின்னூட்டதில் அடிப்பது கூட இதனாலோ என்னவோ யார் கண்டது :-) Monday, April 16, 2012 பெங்களூர் அணி மூன்றில் 2 ஆட்டங்கள் தோல்வியடைந்திருந்த நிலையில், இந்த ஆட்டம் சுவாரசியமாக இருக்கும் என்ற எதிர்பார்ப்பு இருந்தது. ராஜஸ்தான் அணி, முதலில் பேட் செய்து, சகீர், முரளி மற்றும் வெட்டோரி என்ற 3 Veteran-களின் அனுபவத்திறமை வாய்ந்த பந்து வீச்சின் காரணமாக, 13 ஓவர்களின் முடிவில், 82-1 (டிராவிட் விக்கெட் இழப்பு) என்ற மிகச் சாதாரண நிலையில் இருந்தது! ரஹானேயும், ஷாவும் ஆடிக்கொண்டிருந்தனர். சகீர் 3-1-10-0 முரளி 3-0-18-0 வெட்டோரி 3-0-14-1 14வது ஓவரில், ரஹானேவுக்கு கொலவெறி பிடித்து, அரவிந்தின் மிக சராசரி பந்து வீச்சில், 6 பவுண்டரிகள் விளாசினார். இதில் ஒன்று கூட காட்டுத்தனமான ஷாட் கிடையாது! ஒரே ஓவரில் ரன்ரேட் 6.3லிருந்து 7.6க்கு எகிறியது :-) 16, 17 மற்றும் 18வது ஓவர்களில், ஷாவும் ரஹானேவுடன் சேர்ந்து கொண்டு கெய்ல், வினய், முரளி பந்துவீச்சை துவம்சம் செய்ததில், சின்னசாமி அரங்கில் ரன் மழை பெய்தது! இந்த 3 ஓவர்களில் 62 ரன்கள்! அரங்கில் பல RCB ரசிகர்கள் மூர்ச்சை அடைந்த நிலைக்கு சென்று விட்டனர் :-) இந்த ரணகளத்திலும், 19வது ஓவரை சகீர் மிகச் சிறப்பாக வீசினார். 4 உதிரிகளை தவிர்த்து, அவர் 5 ரன்கள் மட்டுமே கொடுத்து ஷாவின் விக்கெட்டையும் வீழ்த்தினார். 20வது ஓவரில் ரஹானே தனது சதத்தை (58 பந்துகள்) பூர்த்தி செய்தார். இதை ஐபிஎல் ஆட்டங்களின் மிக நேர்த்தியான சதம் என்று கூறுவேன். சின்னசாமியில் புயலடித்து ஓய்ந்தது போல இருந்தது. இறுதி 7 ஓவர்களில் ராஜஸ்தான் எடுத்தது 113 ரன்கள் (பிரதி ஓவர்: 16.1) !!!!!!!!! ராஜஸ்தான் மொத்த ஸ்கோர் 195. கோலி, ரஹானே இருவருமே திறமைசாலிகளாக இருப்பினும், Temperament-ஐ பொறுத்த அளவில், ரஹானே பெட்டர் என்று தாராளமாக கூறலாம். ஜடேஜா, முரளிவிஜய் போன்றவர்கள் ரஹானேவிடம் கற்றுக் கொள்ள வேண்டியது நிறைய இருக்கிறது! பெங்களூர் அணியிடம் பலமான பேட்டிங் (கெய்ல், அகர்வால், கோலி, டிவிலியர்ஸ்..) இருப்பதால், “துரத்தல்” சுவாரசியமாக இருக்கும் என்று எல்லாரையும் போல நானும் நம்பினேன்! 4 ஓவர்களில், பெங்களூர் 38-0. அகர்வால் 30, கெய்ல் -8 !!! பங்கஜ் சிங் வீசிய 5 ஓவரில் துரத்தல் சற்றே தடம் புரண்டது. அகர்வால், கெய்ல் இருவரும் வீழ்ந்தனர். ஸ்கோர் 42-2. கோலி, டிவிலியர்ஸ் ஜோடி சேர்ந்து ஆடிக் கொண்டிருந்தனர். 8 ஓவர்களில் 63-2. 9வது ஓவரில், மொகிந்தர் அமர்நாத் ஸ்டைல் “பொய்” பந்துவீச்சு எக்ஸ்பர்ட் சித்தார்த் த்ரிவேதியின் 107 கிமீ வேகப்பந்தை டிவிலியர்ஸ் ஸ்டம்ப்பில் இழுத்து விட்டுக் கொண்டார்! தனது அடுத்த ஓவரில் (11வது) த்ரிவேதியின் மற்றொரு மிதவேகப்பந்து கோலியின் நடு ஸ்டம்பை தகர்த்தது! ஸ்கோர் 79-4. என்னளவில், இது RCB சவப்பெட்டியில் அறையப்பட்ட கடைசி ஆணி! 2 ஆண்டுகளுக்கு முன் ரொம்ப பேசப்பட்ட சௌரப் திவாரி, எப்போதும் போல சொதப்பி (17 of 16) த்ரிவேதியின் 4வது ஓவரில் Clean Bowled. அதே ஓவரில் வெட்டோரியும் அவுட்(Clean Bowled). த்ரிவேதி 4-0-25-4. 15 ஓவர் முடிவில், 105-6, தேவையான ரன்ரேட் 18.20. ஆமென்! யோஹன் போத்தாவின் அடுத்த (16வது) ஓவரில், மொஹமத் கைஃப் அவுட்டானதும், போத்தா தனது மூக்கின் மேல் இருந்த வியர்வையை எடுத்து அவருக்கு “ப்ரோஷணம்” பண்ணி அனுப்பி வைத்த காட்சி நல்ல நகைச்சுவை ;-) அதே நேரம், அரங்கில் இருந்த சித்தார்த் மால்யா தலையை ஆட்டியபடி சோகமாக அமர்ந்திருந்ததும், ரசிக்கத் தக்கதாய் இருந்தது! அவருடன் இப்போதெல்லாம் தீபிகா படுகோனை காண முடிவதில்லை. ஒருவேளை தீபிகா கழட்டி விட்டிருப்பாரோ? அப்படியிருப்பின், தீபிகா தனது வாழ்வில் எடுத்த ஒரு சிறந்த முடிவு அது என்பதில் ஐயமில்லை :) 17வது ஓவரில் வினய்குமாரின் விக்கெட்டை எடுத்த அமித் சிங், அந்த ஓவரின் கடைசி பந்தில், ஒரு பவுண்டரி கொடுத்ததற்கு (அதுவும், 3 ஓவர்களில் 76 ரன்கள் தேவை என்ற சூழலில்) மிகவும் வருத்தப்பட்டு கொண்டது, ராஜஸ்தான் அணியின் Spirit-க்கு ஒரு சிறந்த எடுத்துக்காட்டு. பாவம் முரளிதரன்! இத்தனை பேட்டிங் ஜாம்பவான்கள் உள்ள RCB அணியில் தான் பேட் பிடிக்க நேரிடும் என்று எதிர்பார்த்திருக்கவே மாட்டார்! முரளி 20வது ஓவரில் அவுட்டாகி, ராஜஸ்தான் 59 ரன்களில் பெருவெற்றியை பெற்றது! Rajasthan Royals had Warne as captain and now Rahul Dravid, 2 contrasting captains but inspiring leaders in their own way! இப்படியாக, நிஜமான ராயல்கள் போலி ராயல் அணியை (அணியின் பெயரில் ராயலும், flamboyant ஓனரும், உலகமகா கிரிக்கெட்டர்களும் இருந்தால் மட்டும் போதுமா?! ) மண்ணைக் கவ்வ வைத்தனர்! எ.அ.பாலா http://balaji_ammu.blogspot.com :-) Friday, April 13, 2012 இன்று சேப்பாக்கத்தில் நடைபெற்ற CSK-RCB ஆட்டத்தின் முதல் இன்னிங்க்ஸை வேலை காரணமாக டிவியில் பார்க்க இயலவில்லை. அதுவும் நல்லதுக்கு தான். கிரிக் இன்ஃபோ தளத்தில் RCB ஸ்கோர் எகிறிக் கொண்டிருந்தது! கெய்லை டம்மியாக்கி விட்டு ஊர் பேர் தெரியாத அகர்வால் சென்னை பந்து வீச்சை விளாசித் தள்ளினார். அவர் அவுட்டானபோது ஸ்கோர் 53 (5.2). அகர்வால் எடுத்தது 45, கெய்ல் 7. அஷ்வின் பந்து வீச்சு இப்படி துவைத்து எடுக்கப்பட்டு பார்த்ததில்லை. 3 ஓவர்களில் 34 ரன்கள் தாரை வார்த்திருந்தார். அகர்வால் சென்ற பின், கெய்லுக்கு கொல வெறி பிடித்து, ரெய்னாவின் ஒரு ஓவரில் 21 ரன்கள். 9 ஓவர்களில் 90 ரன்கள் ஒரு விக்கெட் இழப்புக்கு. கோலிக்கும் சீக்கிரம் வெறி பிடிக்கும் சாத்தியக்கூறுகள் தெரிந்தன :) ஒரு வழியாக கெய்லின் பேயாட்டம் ஓய்ந்தபோது ஸ்கோர் 162/2 (16.2). இந்த ரன் மழையிலும், பிரேவோவும் மார்க்கலும் நன்றாகவே பந்து வீசினார். பாலிங்கர் வீசிய கடைசி ஓவரில் 4 விக்கெட்டுகள் விழுந்ததில் அந்த ஓவரில் 7 ரன்கள் மட்டுமே. ஒரு 10-12 ரன்கள் காப்பாற்றப் பட்டதாக கொள்ளலாம். பங்களூர் மொத்த ஸ்கோர் 205. நிச்சயம் சென்னைக்கு தோல்வி என்ற முடிவோடு (அப்ப தான் வழக்கமான நம்ம ரென்ஷன் இல்லாம பார்க்க முடியும்!) டிவி பார்க்க ஆரம்பித்தேன். நிதானமாக தொடங்கிய டுபிளஸ்ஸி ஆட்டம் களை கட்ட ஆரம்பித்தது. உருப்படாத மொ.க முரளி விஜய் மொக்கை போட்டு 11 ரன்களில் அவுட்டானதும் நல்லதுக்கு தான். அடுத்து வந்த சென்னையின் Man for all seasons, ரெய்னா (23 of 14) அவுட்டானபோது ஸ்கோர் 88 (10.3). தோல்வியை எதிர்பார்த்து, ரிலேக்ஸ்டாக ஆட்டத்தை பார்த்துக் கொண்டிருந்தேன். தோனி 2 டவுன் களமிறங்கியது நல்ல மூவ்! தோனி 7-8 "ஹெலிகாப்டர்கள்" விட்டாலொழிய ஜெயிக்க வாய்ப்பே கிடையாது! அருமையாக ஆடி, 46 பந்துகளில் 71 ரன்கள் எடுத்த டுபிளஸ்ஸி 15வது ஓவரில் அவுட்டானபோது RR 14.2. முரளி தனது அற்புதமான ஸ்பெல்லில் 21 ரன்களே கொடுத்து விழுந்த 3 விக்கெட்டுகளையும் கைப்பற்றியது குறிப்பிட வேண்டியது. அந்த சூழலில், வெற்றிக்கு வாய்ப்பு 30% என்று சொல்லும்படி தான் இருந்தது. தோனியின் “ஹெலிகாப்டர்கள்” சரியாக பறக்காததால், தேவையான ரன்ரேட் ஏறுமுகமாகவே இருந்தது. கடைசி 3 ஓவர்களில் 50 ரன்கள் தேவை (RR 16.66). சென்னை வெற்றி பெறும் என்று எனக்கு எந்த எதிர்பார்ப்பு இல்லாததால், ஒருத்தருக்கும் (அரங்கில் பார்வையாளர்கள், சென்னை அணி) டென்ஷன் இல்லாத மாதிரி நான் உணர்ந்தேன்! அந்த 18வது ஓவரில், சாகீரின் அனுபவம் மிளிர்ந்தது. 7-ஏ ரன்கள் கொடுத்து, ஓவரின் கடைசி பந்தில், தோனியின் கடைசி ஹெலிகாப்டரை சுட்டு வீழ்த்தினார். இறுதி 2 ஓவர்களில் 43 ரன்கள் தேவை என்ற நிலையில் வெற்றி வாய்ப்பு 10% ஆனது! உடல் நிலை சரியில்லாத கெய்ல் ஆடுகளத்தில் இல்லை. பத்கல் ஏற்கனவே துவைக்கப்படிருந்த (2 ஓவர்கள், 35 ரன்கள்) காரணத்தால், முக்கியமான 19வது ஓவரை வீச, வெட்டோரி பகுதி நேர பந்து வீச்சாளரான கோலியை அழைத்தது, தூங்கிக் கொண்டிருந்த (மார்க்கல்) சிங்கத்தை வாலைக்கடித்து எழுப்பிய கதையானது! 2 ஓசி பவுண்டரிகள் கிட்டியிருந்தாலும், மார்க்கள் அடித்த மற்ற 3 சிக்ஸர்கள் மிக “சுத்தமான” விளாசல்கள்! அந்த 28-ரன் ஓவர் கோபக்கார கோலிக்கு போதி மரம் போல! ஓவரின் முடிவில், “நல்லாத் தானே போயிட்டிருந்தது” வடிவேலுவை கோலி ஞாபகப்படுத்தினார் :) இனி, அடுத்த 5 ஆட்டங்களுக்கு, பந்து வீச கோலிக்கு கை வராது என்று நினைக்கிறேன்! பேட்டிகளில் சற்று லூசுத்தனமாக உளறும் சித்தார்த்த மால்யா சித்தபிரமை பிடித்தது போல அமர்ந்திருந்தது பார்க்க மிக மகிழ்ச்சியாக இருந்தது! கடைசி ஓவரில் 15 ரன்கள் தேவை. ஒரு No Ball தவிர்த்து அந்த ஓவரை வினய் (அழுத்தத்திற்கு ஆளாகாமல்) சிறப்பாகவே வீசினார் என்பது என் கருத்து. மார்க்கல் விக்கெட் இழந்தும், முதல் 3 பந்துகளில் 12 ரன்கள்! 4வது ஒரு Dot Ball. 5வதில் ஒரு ரன் மட்டுமே! 6வது edge வாங்கி பவுண்டரிக்கு பறந்ததில், சென்னைக்கு ஐபிஎல் வரலாற்றில் பொன்னெழுத்துகளால் பொறிக்கப்பட வேண்டிய ஒரு வெற்றி !!!! இப்படியாக ஆட்டத்தின் 37 ஓவர்களில் (பாலிங்கர் வீசிய கடைசி ஓவரையும், சென்னை பேட் செய்த கடைசி 2 ஓவர்களையும் தவிர்த்து) பின் தங்கியிருந்த சென்னை அணி ஓர் அசாதாரண வெற்றியைப் பெற்றது. எ.அ.பாலா http://balaji_ammu.blogspot.com //பேட்டிகளில் சற்று லூசுத்தனமாக உளறும் சித்தார்த்த மால்யா ... //அவர் மட்டுமா ?? Thursday, April 12, 2012 நேற்று ஒரு அன்பர் கீழே உள்ள விளம்பரத்தை காண்பித்து கருத்து கேட்டார். அந்த விளம்பரம் எங்கிருந்து வந்தது என்று பார்த்த போது அது அரவிந்தன் நீலகண்டன் Facebook பக்கத்திலும் வேறு சில Facebook பக்கத்திலும் இருந்தது. இந்த விளம்பரத்தை விளம்பரம் செய்துவிட்டு "இத்தகைய விளம்பரங்களை போடுவோர் மீது சட்டப்படி நடவடிக்கை எடுக்கவும் அதோடு இத்தகைய சாதிய வெறியர்களுக்கு நல்ல மனநலசிகிச்சை அளிக்கவும் ஏற்பாடு செய்ய வேண்டும்" என்று எழுதியிருந்தார். அப்படி சட்டப்படி நடவடிக்கை எடுக்க போகிறார் என்றால் கீழே உள்ள சில விளம்பரங்கள் மீதும் எடுக்க சிபாரிசு செய்கிறேன்... அந்த Facebook பக்கத்தில் கரிகாலன் என்பவர் கமெண்ட்: நான் பிராமின் அல்ல என்ற குறிப்புடன் ஆரம்பிக்கிறேன் , ஒரு அபார்ட்மென்ட் ஒரே பிராமின சமூகத்தவர் அந்த மொட்டைமாடியில் வடாம் போட வருகிறார், அருகில் கருவாடு போட இன்னொருவர் வருகிறார். இதை அந்த பிராமினரால் ஏற்றுக் கொள்ள முடியுமா?? அதே போல நிம்மதியாக பக்கத்து பிளாட்டில் ஒருவர் தூங்குகிறார், இதே பிராமணர் வீட்டில் அதிகாலை நான்கு மணிக்கே சுப்ரபாதமோ, வேறு ஏதோ மந்திரங்களை சொல்லும் போது அவருக்கு இடைஞ்சலாகி இருக்கும். இந்த நகர வாழ்க்கையில் பலர் இதைக் கடந்து, சகித்து, பழகி வேறுபாடு இன்று வாழ்வர், சிலரால் அது முடியாது..... அதை விட்டுவிடுதல், அவர்கள் வாழ்க்கைமுறையில் நாம் மூக்கை நுழைத்தல் சரியாகுமா ?? Tuesday, April 10, 2012 இது மும்பையின் ரோஹித் சர்மாவின் அதிரடி ஆட்டத்துக்காக வைக்கப்பட்ட தலைப்பு அல்ல !!! நேற்று நடந்த மும்பை-டெக்கான் சார்ஜர்ஸ் ஐபிஎல் ஆட்டம் மிக மிக விறுவிறுப்பாக இருந்தது. ஐபிஎல்-5 இன் முதல் nail biter ஆட்டம் என்று தாராளமாக கூறலாம். முதலில் பேட் செய்த டெக்கான் அணி, சங்ககாரா விக்கெட் இழக்கும் வரை நல்ல நிலையில் தான் இருந்தது, 82-3 (12.3 ஓவர்கள்). சங்ககாரா அவுட் என்று அறிவிக்கப்படுவதற்கு முன் மும்பை அணி செய்த ரவுடித்தனத்தை இதற்கு முன் நான் பார்த்ததில்லை! சங்ககாரா அவுட் இல்லை என்று 2 கள அம்பயர்களும் முடிவு செய்தபிறகு, முனஃப் படேலும், திமிர் பிடித்த, கேப்டன் ஆகியும் திருந்தாத ஜென்மமான, ஹர்பஜனும், நம்ம ஊர் ரவுடி தினேஷ் கார்த்திக்கும், இன்னும் ஓரிரு மும்பை ஆட்டக்காரர்களும், அம்பயரை சூழ்ந்து கொண்டு பொறுக்கித்தனம் செய்ததில், மிரண்டு போன அம்பயர், தனது முடிவை, மூன்றாம் அம்பயருக்கு refer செய்யும் கட்டாயத்துக்கு ஆளானார். ஒரு விஷயத்தை 3-ஆம் அம்பயரிடம் refer செய்வதோ, செய்யாமல் இருப்பதோ, கள அம்பயர்களின் உரிமை என்பதை திமிர் பிடித்த முட்டாள் ஹர்பஜனும் அவனது மும்பை அணி ரவுடி கூட்டாளிகளும் புரிந்து கொள்ள வேண்டும்! ஹர்பஜனை கேப்டனாக நியமித்ததில், இனி மும்பை அணியில் இருக்கும் நல்ல குணமுள்ள வீரர்கள் கூட உருப்படாமல் போவதற்கு வாய்ப்பு மிக அதிகம். இந்த எல்லா கூத்தையும், தனக்கு எந்த சம்பந்தமும் இல்லை என்பது போல, ஒரு சோஃபா முழுவதையும் தான் மட்டுமே ஆக்ரமித்து கொண்டு அமர்ந்திருந்த அம்பானியின் மகன், எந்த உணர்ச்சியும் இல்லாமல் பார்த்துக் கொண்டிருந்தது இன்னொரு ஹைலைட் :-) சரி மேட்சுக்கு வருவோம்! டெக்கான் 150-ஐ தாண்டும் என்று நினைத்தேன். ஆனால், இறுதி ஓவர்களில் மும்பை நன்றாக பந்து வீசியதில் அல்லது டெக்கானின் லோயர் ஆர்டர் சொதப்பியதில், டெக்கான் 138 ரன்களே எடுத்தது. பேட் செய்ய களமிறங்கிய மும்பை, அங்கிட் சர்மா (சுழல் பந்து வீச்சு) மற்றும் டேல் ஸ்டெயினின் பந்து வீச்சில் பயங்கரமாகத் தடுமாறியது. ஸ்டெயின் தான் ஏன் உலகின் மிகச் சிறந்த பந்து வீச்சாளர் என்பதை இன்னிங்க்ஸின் 4வது ஓவரில் நிரூபித்தார்!! It was easily the best over of IPL-5 (according to me, of all IPLs!). லெவியை செட்டப் பண்ணி அல்லது ”பதப்படுத்தி”, அந்த அருமையான ஓவரின் கடைசிப்பந்தில், ஒரு 150 கிமீ யார்க்கர் வாயிலாக லெவியின் நடு ஸ்டம்பை தகர்த்தார் ஸ்டெயின். 5 ஓவர்களில் மும்பை 15-2. 120 கிமீ வேகத்தில் பந்து வீசி, முனஃப் படேல் போன்ற கவைக்குதவாதவர்கள் எல்லாம் 4 விக்கெட்டுகளை வீழ்த்தும்போது, ஸ்டெயின் போன்ற அற்புதமான பந்து வீச்சாளர்கள் பரிமளிப்பதில் எந்த ஆச்சரியமும் இல்லை, அவர்கள் பரிமளித்தால் தான் கிரிக்கெட்டுக்கும் சிறப்பு! ராயுடுவும், ரோஹித்தும் தாக்கு பிடித்து, ஸ்கோரை 11.2 ஓவர்களில் 58க்கு இட்டு வந்தனர். ராயுடு அவுட்! கடைசி 3.4 ஓவர்களில் (போலார்ட் அவுட்டானபோது) மும்பைக்கு தேவை 44 ரன்கள். ஸ்டெயினுக்கு ஒரு ஓவர் இருந்த சூழலில், நிச்சயம் டெக்கான் ஜெயிக்கும் என்று தோன்றியது. ஸ்டெயின் வீசிய 19வது ஓவரும் ஒரு ஜெம், 5 ரன்கள் தந்து கார்த்திக்கையும் வீட்டுக்கு அனுப்பினார். கடைசி ஓவரில் 18 ரன்கள் தேவை என்ற நிலையில், டேன் கிரிஸ்டியனின் மிக மிக மோசமான பந்து வீச்சால் (மட்டுமே!) மும்பை ஜெயித்தது! அவரது மூஞ்சியில் அல்லது முகரைக்கட்டையில் (உதட்டை சுழித்து பண்ணிய கோணங்கித்தனத்தில்) அப்பட்டமாக பிரஷர் தெரிந்தது! He did not look international class yesterday! He bowled that last over so pathetically! மேலும், ஓவரின் 5-வது பந்தில் ரோஹித் ரன் அவுட் (அவரது மட்டை தரையில் இல்லை) என்பது என் கருத்து. அந்த ஓவரில் ரோஹித் பெரிதாக கிழித்ததாகக் கூற எதுவுமில்லை. அதற்காக அவரது நேற்றைய ஆட்டமே தண்டம் என்று கூறுவதாகவும் எண்ண வேண்டியதில்லை! ரோஹித் இது போலவே, இந்தியாவுக்கு ஆடும்போதும் விளையாடி ஜெயித்துக் கொடுத்தால், அவருக்கு புண்ணியமாகப் போகும் ! எ.அ.பாலா http://balaji_ammu.blogspot.com PC மாதிரி பாலாவின் ஆட்டம் தொடரும்... :-) பாரதியார் பல்கலைக்கழகத்தில் உளவியல் துறையில் பேராசிரியராக, பல ஆண்டுகள் பணி புரிந்து ஓய்வு பெற்ற, எனது நண்பர் முனைவர் திரு.வெங்கடாசலம் அவர்கள், இந்த இடுகைக்கு இடப்பட்ட தலைப்பில் ஒர் நூல் எழுதியிருக்கிறார். நூல் விரைவில் வெளி வர உள்ளது. நண்பர் எனக்கு நூலின் சிலபல பகுதிகளை வாசிக்க அனுப்பியிருந்தார். ஒரு புதிய கண்ணோட்டத்தில், சிந்தனையைத் தூண்டுவதாக, நான் படித்த குறள் உரைகளிலிருந்து வித்தியாசமான ஒன்றாக, முக்கியமாக வாசிக்க ஆர்வமாக இருந்தது! முழுதும் வாசித்த பின்னர், ஒரு மதிப்புரை எழுத திட்டமிருக்கிறது. இப்போது, திரு. வெங்கடாசலமே எழுதி அனுப்பிய நூல் அறிமுக முன்னுரையில் நான் சில நூல் குறிப்புகளை சேர்த்ததில் விளைந்த கட்டுரை கீழே! இதை பிரசுரித்த அருமை நண்பர் இட்லிவடைக்கு நன்றி. ”என்றென்றும் அன்புடன்” பாலா http://balaji_ammu.blogspot.com என்னுடைய நண்பர் தமிழ் பேராசிரியர் ஒருவரிடம் நான் இப்புத்தகத்தை எழுதத் திட்டமிட்டிருக்கிறேன் என்று கூறிய போது . . . ஹும் நீங்களும் ஆரம்பிச்சிட்டீங்களா? தமிழில் எதாவது எழுதவேண்டும் என நினைப்பவர்களெல்லாம் எழுதுவது திருக்குறளைப் பற்றித்தான். நூற்றுக்கணக்கில் வந்தாகிவிட்டது இனியும் என்ன எழுதப்போகிறீர்கள் என்றார். சில மணித்துளிகள் என் நா என்னுடன் ஒத்துழைக்க மறுத்துவிட்டது! ஒருவாறாக சக்தியைத் திரட்டிக்கொண்டு தொண்டையைச் சரி செய்து கொண்டு பேசலானேன். . . . என்னுடைய தடுமாற்றத்தைக் கண்ணுற்ற அவர் இளம் சிரிப்புடன் என்னை நோக்கியவாறு இருந்தார். திடிரென்று என்னுள் ஒரு உத்வேகம். சரி சார். . . தோன்றின் புகழொடு தோன்றுக அஃதில்லார் தோன்றலின் தோன்றாமை நன்று 236 என்ற குறட்பாவுக்கு என்ன பொருளென்று கூற இயலுமா என்றேன். இக்குறள் எல்லா மேடைப் பேச்சாளர்களும் பயன்படுத்தும் குறளாயிற்றே என்றவர் ஒரு துறையில் பணி புரியும் ஒருவன் அத்துறையினரின் பாராட்டுதல்களை பெறும் வண்ணம் பணி புரியவேண்டும் இல்லையென்றால் அவன் அத்துறையில் பணி புரியாதிருத்தல் நலம் என்று பொருள் என்றார். முதலில் பரிமேலழகர் ஒருவன் புகழ்பட வாழவில்லை என்றால் அவன் பிறவாதிருத்தலே நலம் என்று கூறி உள்ளார் என்று தொடர்ந்தார். நான் அவரை இடைமறித்துக் கேட்டேன்: புகழ் என்றால் என்ன பொருள் என்று கூறமுடியுமா? பேராசிரியர்க்குக் கொஞ்சம் எரிச்சல். புகழென்றால் பாப்புலர். . . பேரும் புகழும் பாராட்டும் பெற்றிருப்பது என்றார். மன்னியுங்கள் திருவள்ளுவர் புகழ் என்றசொல்லை அந்தப்பொருளில் பயன்படுத்தவில்லை. புகழ் என்பது ஒரு கலைச்சொல். அதன் பொருள் அதிகாரத்தின் முதல் குறட்பாவில் உள்ளது. அந்தக்குறள்: ஈத லிசைபட வாழ்தல் அதுவல்ல தூதிய மில்லை உயிர்க்கு 231 இவ்வதிகாரம் ஒப்புரவு மற்றும் ஈகை அதிகாரங்களுக்குப் பிறகு வருவது. ஒருவனுடைய ஆன்மாவிற்கு (உயிர்க்கு) இவ்வுலகில் கிட்டும் ஊதியம் என்னவென்றால் இவ்வுலக வாழ்க்கை அவனுக்கு பிறருக்கு ஈகை புரியவும் ஒப்புரவு செய்யவும் ஒரு வாய்ப்பை நல்கி இருக்கிறது என்பதாகும் என்றேன். இப்படி ஒரு பொருளை அவர் அறிந்திருக்கவில்லை. மேலும் திருவள்ளுவர் சிறப்பான நூல்களை எழுதுவோரெல்லாம் தம் நூல்களுக்கு தேர்வு செய்யும் கருப்பொருள் அவ்வாறு ஈகை புரிந்து வாழ்ந்தவரின் வாழ்க்கையாகும் என்று தனது இரண்டாவது குறளில் கூறுகிறார் ஆகவே புகழ்(இசை) என்றால் ஈகை மற்றும் ஒப்புரவு செய்து அதன்மூலம் பயனாளிகளின் மனதில் பாராட்டையும் மதிப்பையும் பெறுவது மட்டுமே என்றேன். சற்றே அசந்து போன பேராசிரியர் அதனால் ஆன்மாவுக்கு என்ன லாபம் என்றார் பிறருக்கு மனமுவந்து தமக்கு அசௌகர்யம் ஏற்படுத்திக்கொண்டும் கூட உதவுவதென்பது ஒருவன் அவனுடைய ஆன்மாவில் நின்று செயல்படும்போது மட்டுமே சாத்தியம். (ஈகோவில் இருக்கும்போது சாத்தியமே இல்லை.) ஆகவே அப்படிச்செயல்படும் ஒருவன் புகழப்படும்போது அவன் மேலும் மேலும் தன்னுடைய ஆன்மாவில் திளைப்பதற்கு ஊக்கம் பெறுகிறான். அப்படி ஆன்மாவில் நிலைத்திருக்கும் ஒருவனுடைய ஆன்மா மெல்ல மெல்ல மேம்பாடு அடையும். முற்றிலும் மேம்பாடு அடைந்த ஆன்மா பிறப்புச்சங்கலி அறுந்து கடவுள் உலகில் நிரந்தரமாகக் குடிபுகும். இவ்வாறு ஆன்ம மேம்பாடு அடைவதே இவ்வுலக வாழ்வின் பொருள் என்பதை பரிபூரனமாக உணர்ந்தவனை வித்தகன் என்ற சொல்லால் அதிகாரத்தின் ஐந்தாவது குறளில் குறிப்பிடுகிறார் திருவள்ளுவர் என்று கூறி நிறுத்தினேன். பேராசிரியர் ஆச்சரியப்பட்டு, வித்தகர் என்றால் ஆங்கிலத்தில் wise என்று கூறுகிறோமே அதுதான் என்றல்லவா நினைத்திருந்தேன் . . . அப்படியானால் அக்குறளுக்கு என்ன பொருள்? மிக ஆவலாகக் கேட்டார் அவர். அந்தக்குறள்: நத்தம்போல கேடும் உளதாகுஞ் சாக்காடும் வித்தகர்க் கல்லால் அரிது அதாவது வாழ்க்கையில் செழிப்பும் வறட்சியும் அல்லது இன்பமும் துன்பமும் மாறி மாறி வருவன. இவ்விரண்டு நிதர்சனங்களை மனதளவில் ஒப்புக் கொண்டு துன்பம் வரும்போது அதனை convert the problem into opportunity எனப்படுவதைப் போல அதை தன் மீது ஒரு நல் அழுத்தமாக எடுத்துக்கொண்டு அயராது தன்னால் இயன்ற அளவில் மற்றவர்களுடைய வளர்ச்சிக்கு ஒத்துழைப்பவனை வித்தகன் என்று அழைக்கிறார் திருவள்ளுவர் என்றேன். பேராசிரியர் மௌனமானார். ”இது மாதிரி 584 குறட்பாக்களுக்கும் 33 அதிகாரங்களுக்கும் புதுப்பொருள் இத்துணை நூற்றாண்டுகளில் வராத பொருள் கண்டுள்ளேன். திருக்குறள் ஒரு அருமையான ஆற்றுப்படுத்தும் மன நூல். அதன் முழுப்பயனும் தற்போது உள்ள உரைகளால் கிட்டாது என நான் மனதாற நம்புவதால் இந்நூலை எழுதினேன்” என்று கூறினேன். பேராசிரியர் நெகிழ்ந்து போனார். என்னுடைய முயற்சிக்கு தன்னுடைய இதயபூர்வ இல்லை இல்லை ஆன்ம பூர்வ வாழ்த்துகளென்றார். மேப் லித்தோ சைசில் 570 பக்கங்கள் கொண்ட இப்புத்தகத்தின் விலை ரூ.285. புத்தகம் வேண்டுவோர் 09886406695 என்ற எண்ணுக்கு தொடர்பு கொள்ளவும். அல்லது email@example.com என்ற முகவரிக்கு எழுதவும். நூலிலிருந்து சில குறிப்புகள்: ஒவ்வொருவருக்கும் அவருடய பின்னணி எதை ஒன்றையும் புரிந்துகொள்வதில் முக்கிய பங்கு வகிக்கும். சரித்திர ஆசிரியர்கள் மற்றும் பொருளாதார நிபுணர்களின் அவரவரின் சார்பினைப்பொறுத்து ஒரே செய்தியை வேறு வேறு விதமாக விவரிப்பதை நாமெல்லாரும் அறிவோம். அவ்வகையில் ஏறக்குறைய நாற்பது ஆண்டுகள் உளவியல் துறையில் ஆசிரியராகப் பணியாற்றியதும் ஆய்வுகளை வழி நடத்தியதும் என்னை திருக்குறளை ஒரு உளவியல் புத்தகமாகப் பார்க்க வைத்துவிட்டது. அந்தப்பார்வையில் சொல்வதற்கு புதிய செய்திகள் நிறைய உள்ளதாக எனக்குப்பட்டதாலேயே நான் இம்முயற்சியில் இறங்கினேன். இல்லையென்றால் தமிழை நன்றாகக் கல்லாததோடு இலக்கணப்பிழை, எழுத்துப்பிழை இல்லாமல் எழுதவும் தெரியாத நான் இம்முயற்சியில் இறங்குவேனா? முப்பதுக்கும் மேற்பட்ட அதிகாரங்களுக்கும் ஐநூற்று எண்பதுக்கும் மேற்பட்ட குறட்பாக்களுக்கும் புதிய பொருள் இத்தனை நூற்றாண்டுகளில் நானறிந்தவரை யாரும் கூறாத விளக்கங்களையும் பொருள்களையும் தரத்துணிவேனா? ஆகவே வாசகர்களும் தமிழன்பர்களும் இந்நூல் ஒரு உளவியல் மாணவனின் பார்வை, அந்தப்பார்வையில் கிட்டும் விளக்கம் என்று மட்டுமே இம்முயற்சியை எடுத்துக்கொள்ள வேண்டுமெனக் கேட்டுக் கொள்கிறேன். திருவள்ளுவர் காட்டும் மனநல அடையாளங்கள்: >> தம்முடைய வாழ்க்கை, தொழில் மற்றும் காதல் ஆகியனவற்றின் செயல் மற்றும் முயற்சிகளை சமூக நலன் மற்றும் தம்முடைய நலன் ஆகிய இரண்டினையும் ஒரு சேர மேம்படும்படி அமைத்துக் கொள்ளுதல், >> எல்லா உயிரிகளிடமும் அன்பு பாராட்டுவதில் அசாதாரன எல்லைக்குச் செல்வது , தேவைப்படின் அருள் செய்வது அதாவது ஒருவருடைய உரிமையை அவர் துய்ப்பதற்கு பக்க பலமாகச் செயல்படுவது, அந்தச் செயல்பாட்டில் பெரும் துன்பம் மற்றும் பொருள் இழப்பு ஆகியவற்றை மனம் உவந்து ஏற்றுக் கொள்ளுதல், >> எல்லா உயிர்களிடமும் ஒப்புரவு கொண்டு ஒழுகுவது அதாவது தன்னளவில் பொருள் உதவி, உழைப்புதவி, திறனேற்றல் ஆகியனவற்றை தகுதியானவர்க்குத் தருதல், >> தமது உரிமையை விட்டுவிடாமலும் பிறர் உரிமையைப் பறிக்காமலும் செயல்படுவது, >> பிறருடைய பிரச்சனைகளை அவர்களிடத்தில் தம்மை வைத்து அறிந்து கொண்டு ஆவன செய்வது, இச்செயல்பாட்டில் அடுத்தவரைத் தணடனைக்கு உட்படுத்த நேரினும் அதனைச் செய்வது (கண்ணோட்டம்), >> எந்த சூழலிலும் உண்மையை அதையும் புரை தீர்ந்த நன்மை பயக்கும் வண்ணம் பேசுவது, >> கோபம், ஆசை, பொறாமை வெறுப்பு ஆகிய உணர்ச்சிகளை அறவழியில் நிர்வகிப்பது >> தன்னுடைய பொறி (aptitude/strength) இன்னதென அறிந்து அதற்குத்தக திறன்களை ஏற்படுத்திக் கொண்டு தான் தேர்ந்த துறையின் அறிவுக்கு விசுவாசமாக தாளாது உழைப்பது, >> எப்பொருள் யார் வாய்க்கேட்பினும் (தம்மையும் சேர்த்து) அப்பொருளின் உண்மைத் தன்மையை அறிந்து அதனைக் கடைப்பிடிப்பது, >> எல்லாப் பணிகளிலும் அப்பணிக்கு ஆதாரத்தின் அடிப்படையில் அமைக்கப்பட்டுள்ள சிறந்த நடை முறைகளை மேற்கொண்டு ஒழுகுதல் (following evidence based best practices of a given profession), >> தன்னுடைய தனிப்பட்ட வாழ்விலும், பணி சார்ந்த வாழ்விலும், பொது வாழ்விலும் தம்முடைய செயல்களனைத்தையும் மேற்கண்ட கொள்கைகளின் வழி நடாத்துவது, >> “நான் ஒரு மனிதன் என்ற அடிப்படையில் குற்றம் புரியும் ஏது உள்ளவன். பல சமயங்களிலும் விழிப்பின்றி இருப்பின் பல்வேறான குற்றங்களைப் புரியக்கூடும். ஆகையால் சதா சர்வகாலமும் விழிப்புடன் நான் இருக்கவேண்டும். அதையும் மீறி நான் தவறு செய்துவிட்டால் என்னுடைய தவறுக்கு வருந்தி என்னால் பாதிக்கப்பட்டவருக்கு தக்க இழப்பு மீட்பினை ஈந்து சமாதானம் செய்து கொள்ள வேண்டும். அதன் பிறகு நான் குற்ற உணர்வில் ஆழ்ந்து விடாமலிருக்க வேண்டும். அரசு நீதி பரிபாலனம் செய்யும்போது தரும் தண்டனையையும் மனமுவந்து ஏற்றுக் கொண்டு தண்டனையை எனக்குப் பயனுள்ளதாக மாற்றிக்கொண்டு தண்டனைக்குப் பிறகு மறுவாழ்வு வாழ்வதற்கு ஆவன செய்ய வேண்டும்” என்ற கொள்கையில் நம்பிக்கை கொண்டு அதனைச் செயல் படுத்துதல் ஆகியனவாம். >> மொத்தத்தில் எந்த செயலையும் சிந்தனையையும் ஒருவன் தன்னுடைய ஆன்மாவினை கடவுளர் உலகம் புகுவதற்குத் தகுதியடையும் வண்ணம் செம்மைப்படுத்துவதற்கு உறுதுணையாக அமைத்துக் கொள்வது உயர்ந்த மனநலத்தின் அடையாளம். இந்த வகையில் திருக்குறள் ஒரு ஆன்மிகப்பயண வழி காட்டி. இவ்வடையாளங்களெல்லாம் Cognitive Psychology மற்றும் Humanistic Psychology ஆகிய உளவியல் துறைகளின் கருத்துக்களோடு ஏற்புடையவையே. கடவுள் மனிதருடைய இவ்வுலக வாழ்வில் தலையிடுவதில்லை என்பது திருவள்ளுவருடைய கொள்கையாக உள்ளது. ஆகையால் உளவியலருக்கு திருவள்ளுவர் வழியில் மனிதர்களை ஆற்றுப்படுத்துவதில் பிரச்சனை இருப்பதற்கு வாய்ப்பு இல்லை.. திருவள்ளுவர் ஒரு எதார்த்தவாதி. பல சமயங்களில் அவர் வகுத்தளித்துள்ள கோட்பாடுகளை முற்றிலும் பிறளாது கடைப் பிடித்தல் மிகக்கடினம் என்பதனை உணர்ந்துள்ள அவர் எல்லாரையும் ஊக்குவிக்கிறாரே ஒழிய யாரையும் நீ தவறி விட்டாய் இனி உனக்கு வாழ்வில்லை என்று சபிப்பதில்லை. கடவுளின் தண்டனையிலிருந்து தப்ப முடியாது என்று கூறுவதில்லை. தப்ப விரும்பினால் செய்ய வேண்டிய பரிகாரம் இதுவென எதையும் கூறுவதில்லை. சரியாகச் சொல்வதானால் கடவுள் தண்டிப்பார் என்ற கருத்து திருக்குறளில் இல்லை. ஆனால் அறம் தண்டிக்கும் என்று உறுதி படக்கூறுகிறார். அது எவ்விதம் என்பதை நூலில் பல இடங்களில் விளக்கி உள்ளேன். மன நலத்துடன் (அறவழியில் வாழும் வாழ்வு) கூடிய வாழ்வினைத் தேர்ந்தெடுத்து வாழாதார்க்கு கடவுளர் உலகில் குடிபுகல் என்ற இலக்கை நோக்கிய பயணம் நீண்ட நெடிய பாதையாக முடிவே இல்லாமல் இருக்க மன நலத்துடன் வாழ்வோர்க்கு அது மிகக் குறுகியதாக இருக்கும். அவ்வளவுதான் வித்தியாசம். சிறிதளவே அப்பாதையில் ஒருவர் முன்னேறினாலும் முன்னேற்றம் தானே ஒழிய பின்னேற்றமில்லை. ஒரு பிறவியில் ஆன்ம பலம் பெரிதும் குன்றும் அளவுக்கு அறம் பிறழ்ந்த வாழ்வு வாழ்வோருக்கு பின் வரும் பிறவிகளில் இழந்த ஆன்ம பலத்தை மீட்டு எடுப்பதற்கே பல காலம் பிடிக்குமென்பதும் ஆன்ம பலம் அதிகமாக உள்ளவர்க்கு பின் வரும் பிறவிகளில் அவர்கள் அறவழியில் வாழ்வதற்கு அவ்வான்ம பலம் உறுதுணையாக இருக்குமென்பதும் மிகவும் ஆறுதல் அளிப்பதும் நம்பிக்கையூட்டுவதுமான செய்தியாகும். கர்மா கொள்கையை (Theory of karma) இந்தக்கோணத்தில் திருவள்ளுவர் அணுகி உள்ளார் என்றே தோன்றுகிறது. கடவுள் கொள்கையைப் பொருத்தமட்டில் கடவுள் இருக்கின்றாரா அல்லது இல்லையா என்ற கேள்விக்கே செல்லாமல் ஒருவர் திருக்குறளால் பயன்பெறலாம் என்பதுவும் கண்கூடு. இந்தக் கருத்தின்படியும் உளவியலருக்கு திருவள்ளுவருடைய கடவுள் கொள்கையின் பால் குழப்பம் இருக்கமுடியாது. மேலும் எனது நூலில் நான் கூறி உள்ள புதிய விளக்கவுரைகளில் சில அல்லது பல பிறராலும் கூறப்பட்டும் இருக்கலாம். அப்படி கூறப்பட்டு இருக்கும் உரைகளை என் கவனத்துக்குக் கொண்டுவந்தால் நான் அவற்றை இப்புத்தகத்தின் அடுத்த பதிப்பில் குறிப்பிட்டு அவர்களுடைய பங்களிப்பை ஏற்று உலகுக்கு அறிவிப்பேன் எனக்கூறிக் கொள்ள விரும்புகிறேன். அருஞ்சொற்பொருள் விளக்கம் அதிகாரம் மற்றும் குறட்பாக்கள் ஆகியவற்றின் பொருளடக்கம் புத்தகத்தின் இறுதியில் உள்ளன. நூலிலிருந்து, மாதிரிக்காக, ஒரு குறளுக்கான விளக்கவுரையை தந்துள்ளேன். இருள்சேர் இருவினையும் சேரா இறைவன் பொருள்சேர் புகழ் புரிந்தார் மாட்டு 5 புதிர்: குறளில் நான்கு புதிர்கள் உள்ளன. இருள் என்றால் என்ன பொருள்? இருவினைகள் யாவை? இறைவன் பொருள்சேர் என்றால் என்ன பொருள்? புகழ் புரிந்தார் மாட்டு என்றால் என்ன பொருள்? விளக்கம்: இருள் என்றால் குழப்பம் அல்லது மயக்கம். அதாவது ஒன்றை இன்னொன்று எனப்பொருள் கொள்வது. சற்று இருள் நிறைந்த ஒரு இடத்தில் கிடக்கும் கயிற்றினைப் பாம்பு எனத் தவறுதலாகப் பொருள் கொண்டு விடுகிறோமல்லவா? இவ்வுலக வாழ்க்கை ஒரு பயிற்சிக்களம், இவ்வுலகத்தில் நாம் துய்ப்பன யாவும் பயிற்சிக்கான பொருள்கள். பயிற்சியின் நோக்கம் உயிரை அல்லது ஆன்மாவை கடவுளர் உலகில் வசிப்பதற்கு தகுதியானதாக மேம்படுத்துவது. ஏனெனில் கடவுள் ஒருவரே உண்மையான பொருள். இதைப் புரிந்து கொள்ளாமல் இவ்வுலகமும் அதன்பொருள்களும் உண்மையானவை என மயங்கி நிற்றலே இருளாம். இரு வினைகளாவன, சிந்தனையும் மற்றும் செயலாம். (சிந்தனையும் ஒரு செயலே. சிந்தனைத் தொழிலாளிகள் என்ற கருத்தினை நாம் அறிவோம்.) அடுத்து இறைவன் பொருள் சேர் என்றால் இறைவன் மட்டுமே உண்மைப்பொருள் என்பதைச் சார்ந்த ஒன்று என்று பொருள். அந்த ஒன்று எது? இந்தக்கேள்வி நாம் நான்காவதாக எழுப்பிய புதிர்வினாவுக்கு நம்மை இட்டுச்செல்கிறது. புகழ் புரிந்தார் மாட்டு என்று சொல்வதன் மூலம் புகழ் என்ற சொல்லை புகழுக்குரிய செயலைக் குறிப்பதாக திருவள்ளுவர் கையாண்டிருக்கிறார் என்பது தெரிய வருகிறது அல்லவா? திருக்குறளில் புகழ் என்ற சொல் ஒரு கலைச்சொல்லாக சிறப்பாக வரையறைக்கப்பட்டுள்ள ஒரு சொல். ஒருவருடைய, சமூகத்துக்குப் பெரிதும் பயன்படும், உள் நோக்கமில்லாத செயலின் அருமை கருதி அவர் பால் அவருடைய பயனாளிகளிடத்தும் அவரை அறிந்தவர்களிடத்தும் தோன்றும் மதிப்புதான் புகழ் (231). பிரபலம்(stardom, celebrity, popularity) அல்லது பொரும் புள்ளி என்பது போன்ற பொருளில் புகழ் என்ற சொல் திருக்குறளில் பயன்படுத்தப் படவில்லை. உரை:இறைவன் ஒருவனே உண்மையான பொருள். இதை உணர்ந்தவர்களிடத்தில் இவ்வுலகமும் அதன்பொருள்களும் உண்மையானவை என்ற அறியாமை இருட்டு இராது. அதேபோல் அவர்கள் பிறிதொரு உண்மையையும் அறிவர். அஃதாவது, தங்களுடைய உழைப்பு, நேரம், திறன், முயற்சி மற்றும் பொருள் ஆகியனவற்றை மனமுவந்து தேவைப்படும் நலிந்தோருக்கும் தகுதியான பிறருக்கும் ஈவதன் மூலம் தங்களுடைய ஆன்மா மேம்பாடு அடையும், முற்றிலும் மேம்பாடு அடைந்த ஆன்மா கடவுளர் உலகம் புகும் என்பதே அது. ஆகவே கடவுளர் உலகு புக சித்தம் கொண்டு அருளாளர்களாக ஒழுகுபவர்களிடம் தீயன சிந்திக்கும் செயலும் தீமை புரியும் செயல்பாடும் இராது. வேறு விளக்கமும் உரையும்: இதல்லாமல் ”இறைவன் பொருள்சேர்” என்பதை இறைவனின் எட்டுத் தன்மை களைச் சார்ந்த என்று பொருள் கொள்ளவும் இடமுள்ளது. அவ்விதம் கொண்டால் இறைவனின் எட்டுக் குணங்களில் மனிதர்கள் தம் வாழ்வில் கடைப்பிடிக்க இயலக்கூடிய,வேண்டுதல் வேண்டாமை இலாதிருத்தல், ஐம்புலன்களின் செய்தியை நெறிப்படுத்திப் அறவழிப் பயன்பாட்டுக்குள்ளாக்குதல் மற்றும் எல்லா உயிரிகளிடத்தும் கருணையுடன் இருத்தல் ஆகியவற்றை தம் வாழ்வில் மேற்கொண்டு வாழ்வோரிடத்தில் இவ்வுலகம்தான் உண்மையானது என்ற மயக்கம் காரணமாகத் சிந்தை மற்றும் செயலில் தோன்றும் தீமைகள் இரா என்ற பொருள்கிட்டும். பின் குறிப்பு: இக் கட்டுரையின் தொடக்கத்தில் கூறியது போல, உண்மையில் தமிழ்ப்பேராசிரியர் எவரையும் நான் சந்திக்கவில்லை. தங்களுக்கு சற்று ஆர்வம் ஏற்படச்செய்ய கற்பனையாக ஒரு பேராசிரியரை உருவாக்கினேன். பிழையை அன்புடன் பொருத்தருள்வீர் என நம்புகிறேன். நன்றி வணக்கம். அன்பன் அர. வெங்கடாசலம் முதல் டெஸ்ட் கமெண்ட் போடுபவர்களுக்கு எ.அ. பாலா நன்றி சொல்லுவார் :-) Friday, April 06, 2012 Tuesday, April 03, 2012 சசிகலா நேற்று மீண்டும் போயஸ் கார்டனுக்கு மாலை 4 மணியளவில் வந்தார். அங்கு அவர் ஜெயலலிதாவை சந்தித்து பேசினார். அப்போது அவர் நடந்த பல விவரங்களை ஜெயலலிதாவிடம் விளக்கியதாக தெரிகிறது. - செய்தி 1. சசிகலாவை அ.தி.மு.க.,விலிருந்து நீக்கியதற்கு மாவட்டத்தின் பல்வேறு பகுதிகளில் கட்சி நிர்வாகிகள் பட்டாசு வெடித்து கொண்டாடினர். அவர்களில் கதி என்ன ஆகும் ? 2. எனக்கு என்னவோ சசிகலா விளக்கம் அளிக்க வந்தகாக தெரியவில்லை. போயஸ் கார்டனில் கரண்ட் கட் இருக்காது அதனாலேயே அங்கு வந்துள்ளார் என்று நினைக்கிறேன்.


திரான்சுனிஸ்திரியா திரான்சுனிஸ்திரியா (Transnistria) என்பது கிழக்கு ஐரோப்பாவில் மல்தோவாவில் இருந்து தன்னிச்சையாகப் பிரிந்த ஒரு குடியரசாகும். இது உக்ரேனுக்கும் மல்தோவாவின் கிழக்கு எல்லைக்கும் இடையில் அமைந்துள்ளது. 1990 ஆம் ஆண்டில் மல்தோவா சோவியத் ஒன்றியத்தில் இருந்து பிரிந்தவுடன் திரான்சுனிஸ்திரியாவும் மல்தோவாவில் இருந்து இருந்து பிரிவதாக அறிவித்தது. 1992 இல் இடம்பெற்ற உள்நாட்டுப் போரை அடுத்து இப்பகுதி பிரித்னெஸ்த்ரோவிய மல்தோவியக் குடியரசு (Pridnestrovian Moldavian Republic) அல்லது "பிரித்னெஸ்த்ரோவியே" ("Pridnestrovie") என்ற பெயரில் அங்கீகரிக்கப்படாத ஒரு பகுதியாக இருந்து வருகிறது. தினேஸ்தர் ஆற்றின் கிழக்குப் பகுதி, பெண்டர் நகரம், மற்றும் அந்நகரசி சூழவுள்ள மேற்குக் கரைப் பகுதிகளை இது உரிமை கோருகிறது. மல்தோவா குடியரசு இதன் விடுதலையை அங்கீகரிக்காத போதிலும், இது இதனை தனது ஆட்சிக்குட்பட்ட ஒரு சுயாட்சி அமைப்பாக அங்கீகரித் 1000 துள்ளது[2][3][4]. இதன் தலைநகர் திரஸ்போல் ஆகும். பனிப்போர் முடிவுற்ற காலப்பகுதியில் சோவியத் ஒன்றியம் கலைக்கப்பட்ட போது மல்தோவா அரசுக்கும் திரான்சுனிஸ்திரியர்களுக்கும் இடையில் உள்நாட்டுப் போர் மார்ச் 1992 இல் ஆரம்பமாகி, சூலை 1992 இல் போர் நிறுத்த உடன்பாட்டுடன் முடிவுக்கு வந்தது. இவ்வுடன்பாட்டின் படி, உருசியா, மல்தோவா, திரான்சுனிஸ்திரியா ஆகிய முப்படைகளின் கூட்டுப் படையினரிடம் இப்பிராந்தியத்தின் பாதுகாப்பு ஒப்படைக்கப்பட்டது. ஆனாலும், இதுவரையில் எந்த ஒரு நாடும் இப்பிராந்தியத்தை தனிநாடாக அங்கீகரிக்கவில்லை[5]. ஆனாலும், இது இப்போது ஒரு தனிநாடு போலவே இயங்குகிறது. சனாதிபதி ஆட்சியைக் கொண்ட தனியான அரசாங்கம், இராணுவம், காவல்துரை, அஞ்சல் சேவை, தனி நானயம் ஆகிய கட்டமைப்புகள் இயங்குகின்றன. தனியான அரசியலமைப்பு, தேசியக் கொடி, தேசியப் பண் போன்றவை அமைக்கப்பட்டுள்ளன. ஆனாலும், மல்தோவாவுக்கும், உக்ரேனுக்கும் இடையில் ஏற்பட்ட உடன்பாட்டின் படி, உக்ரேனிய எல்லையூடாக ஏற்றுமதி செய்யும் அனைத்து திரான்சுனிஸ்திரிய நிறுவனக்களும் மல்தோவிய சுங்கத்திடம் பதிவு செய்யப்பட்டிருக்க வேண்டும்[6]. மேற்கோள்கள்[தொகு] - ↑ "HaceлeHиe ПpидHecTpoBbя зa пoлroдa cokpaTилocb Ha 3,5 Tыc. чeлoBek," Novy region 2, 2010-09-07. NR2.ru - ↑ CIA World factbook Moldova. territorial unit: Stinga Nistrului (Transnistria) - ↑ Herd, Graeme P.; Jennifer D. P. Moroney (2003). Security Dynamics in the Former Soviet Bloc. Routledge. ISBN 041529732X. - ↑ Zielonka, Jan (2001). Democratic Consolidation in Eastern Europe. Oxford University Press. ISBN 019924409X. - ↑ Jos Boonstra, Senior Researcher, Democratisation Programme, FRIDE. Moldova, Transnistria and European Democracy Policies, 2007 - ↑ European Union Border Assistance Mission to Moldova and Ukraine (EUBAM), November 2007 வெளி இணைப்புகள்[தொகு] தொடர்பான செய்திகள் உள்ளது.


text: ஆண்டுத்தொகை ஆண்டுத்தொகை (Annuity) என்பது நிதிக்கொள்கைகளில் ஒன்றாகும். இது தொடராக சம இடைவெளி காலங்களில் செலுத்தப்படும் அல்லது பெறப்படும் சமனான கட்டணத்தினைக் குறிக்கும். சேமிப்புக் கணக்குகளில் செலுத்தும் மாதாந்த வைப்புத்தொகை, வீட்டின் மீது பெற்றுக்கொண்ட பணத்துக்கான மாதாந்த ஈட்டுத் தொகை, மாதாந்தக் காப்புறுதிக் கட்டணம் என்பன ஆண்டுத்தொகைக்கு எடுத்துக் காட்டுகள். ஆண்டுத்தொகைகள் அவை செலுத்தப்படும் கால இடைவெளிகளின்படி வகைப்படுத்தப்படுகின்றன. இது கிழமை, மாதம், காலாண்டு, ஆண்டு அல்லது வேறு கால இடைவெளிகளில் செலுத்தப்படலாம். மதிப்பீடு[தொகு] ஆண்டுத் தொகைகள்[தொகு] செலுத்த வேண்டிய கட்டணங்களின் எண்ணிக்கை முன்னரே தெரியுமானால் அது ஆண்டுத்தொகை உறுதி எனப்படும். வட்டி சேர்ந்த பின்னர் தவணையின் இறுதியில் கட்டணம் செலுத்தப்படுவதாயின், அந்த ஆண்டுத்தொகையை, உடனடி ஆண்டுத்தொகை அல்லது சாதாரண ஆண்டுத்தொகை என்பர்.


உங்களுக்கு நன்றி சொல்லவேண்டும்...//


இந்த விசாரணையை பிரதமர் அலுவலகத்தின் வழிகாட்டலில் வெளிவிவகார அமைச்சு நெறிப்படுத்தும் என்றும் ஐநாவின் தொழில்நுட்ப உதவிகள் வழங்கப்படும் என்றும் கூறப்படுகிறது.


இன்று (12), முல்லைத்தீவு மீனவர்களை சந்தித்தப் பின்னர் ஊடகங்களுக்கு கருத்துத் தெரிவித்த போதே, அவர் இவ்வாறு வினவினார். அங்கு தொடர்ந்துரைத்த அவர், தென்னிலங்கை மீனவர்களால் முல்லைத்தீவுக் கடற்பரப்பிலே தடைசெய்யப்பட்ட சுருக்குவலை, வெளிச்சம்பாய்ச்சி மீன்பிடித்தல், வெடிவைத்து மீன்பிடித்தல் உள்ளிட்ட சட்டவிரோத மீன்பிடி நடவடிக்கைகள் மேற்கொள்ளப்பட்டு வருகின்றன என்றார். இந்நிலையில் தற்போது இந்திய இழுவைப்படகுகளாலும் முல்லைத்தீவு மீனவர்களின் வழ்வாதாரம் பாதிக்கப்படுகின்றது எனவும், அவர் கூறினார். 'இவ்வாறாக அத்துமீறி முல்லைத்தீவு கடற்பரப்பிற்குள் வருகைதரும் இந்திய இழுவைப் படகுகளைக் கட்டுப்படுத்த நடவடிக்கை எடுக்கவேண்டியது யார்? 'இந்த விடயத்திலே கடற்றொழில் அமைச்சர், கடற்படை, முல்லைத்தீவு மாவட்ட கடற்றொழில் நீரியல்வளத் திணைக்களம் ஆகியோர் என்ன பார்த்துக் கொண்டிருக்கின்றார்கள் எனக் கேட்டுக்கொள்ள விரும்புகின்றேன். 'இது தொடர்பிலே உரிய தரப்பினர் இதுவரையில் எடுத்த நடவடிக்கை என்ன? எவ்வித நடவடிக்கைகளையும் உரியவர்கள் மேற்கொள்ளவில்லை' என்றார். 'ஏற்கெனவே பாராளுமன்ற உறுப்பினர் எம்.ஏ.சுமந்திரன் இந்திய இழுவைப்படகுகளின் அத்துமீறிய வருகையைக் கட்டுப்படுத்துவது தொடர்பிலே ஒரு சட்டமூலத்தை பாராளுமன்றிலே நிறைவேற்றியிருக்கின்றார். 'அந்தச் சட்டமூலத்தை அமுல்படுத்த வேண்டியது யார்? தற்போது கடற்றொழிலுக்குப் பொறுப்பாக இருக்கின்ற அமைச்சர் குறித்த சட்டமூலத்தை அமுல்படுத்துவதற்கு இதுவரை நடவடிக்கை எடுக்காதது ஏன்?' எனவம், ரவிகரன் வினவினார்.